ai4bharat/Pralekha huggingface dataset:
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਐਮਐਸਐਮਈ ਦੇ ਟੈਕਨੋਲੋਜੀ ਕੇਂਦਰਾਂ, ਵਿਸਥਾਰ ਕੇਂਦਰਾਂ ਅਤੇ ਉੱਦਯਮ ਐਕਸਪ੍ਰੈਸ ਦਾ ਵਰਚੁਅਲ ਰੂਪ ਵਿਚ ਉਦਘਾਟਨ ਕੀਤਾ
ਸੂਖਮ, ਲਘੂ ਅਤੇ ਦਰਮਿਆਨੇ ਉੱਦਮ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਆਂਧਰ ਪ੍ਰਦੇਸ਼ ਦੇ ਵਿਸ਼ਾਖਾਪਟਮ ਅਤੇ ਮੱਧ ਪ੍ਰਦੇਸ਼ ਦੇ ਭੋਪਾਲ ਵਿਚ ਦੋ ਟੈਕਨੋਲੋਜੀ ਕੇਂਦਰਾਂ, ਵੱਡੇ ਟੈਕਨੋਲੋਜੀ ਕੇਂਦਰਾਂ ਦੇ ਤਿੰਨ ਵਿਸਥਾਰ ਕੇਂਦਰਾਂ ਅਤੇ 7 ਮੋਬਾਇਲ ਉੱਦਮ ਐਕਸਪ੍ਰੈਸ ਦਾ ਉਦਘਾਟਨ ਕੀਤਾ। ਇਸ ਮੌਕੇ ਤੇ ਸ਼੍ਰੀ ਗਡਕਰੀ ਨੇ ਕਿਹਾ, "ਜੇਕਰ ਦੇਸ਼ ਨੂੰ ਗਰੀਬੀ, ਭੁੱਖਮਰੀ ਅਤੇ ਬੇਰੁਜ਼ਗਾਰੀ ਦੀਆਂ ਤਿੰਨ ਵੱਡੀਆਂ ਸਮੱਸਿਆਵਾਂ ਨਾਲ ਨਿਪਟਨਾ ਹੈ ਤਾਂ ਸਾਨੂੰ ਰੋਜ਼ਗਾਰਾਂ ਦੀ ਸਿਰਜਨਾ ਕਰਨੀ ਹੋਵੇਗੀ।" ਸ਼੍ਰੀ ਨਿਤਿਨ ਗਡਕਰੀ ਨੇ "ਗਿਆਨ ਨੂੰ ਧਨ ਵਿਚ ਤਬਦੀਲ ਕਰਨ" ਅਤੇ "ਆਤਮਨਿਰਭਰ ਭਾਰਤ" ਦੇ ਸੁਪਨੇ ਨੂੰ ਪੂਰਾ ਕਰਨ ਲਈ 'ਜ਼ਿਲ੍ਹਾਵਾਰ ਵਿਕਾਸ' ਯੋਜਨਾ ਤੇ ਜ਼ੋਰ ਦਿੱਤਾ। ਉਨ੍ਹਾਂ ਕਿਹਾ ਕਿ, "ਟੈਕਨੋਲੋਜੀ ਕੇਂਦਰਾਂ ਨੂੰ ਸਥਾਨਕ ਉਦਯੋਗਾਂ ਨਾਲ ਤਾਲਮੇਲ, ਸਹਿਯੋਗ ਅਤੇ ਸੰਚਾਰ ਸਥਾਪਤ ਕਰਨਾ ਚਾਹੀਦਾ ਹੈ।"
ਭਾਰਤੀ ਨੌਜਵਾਨਾਂ ਲਈ ਖੋਜ ਅਤੇ ਵਿਕਾਸ ਦੇ ਖੇਤਰ ਵਿਚ ਮੌਜੂਦ ਵਿਆਪਕ ਸੰਭਾਵਨਾਵਾਂ ਦੇ ਜ਼ਿਕਰ ਕਰਦੇ ਹੋਏ ਸ਼੍ਰੀ ਗਡਕਰੀ ਨੇ ਕਿਹਾ, "ਦੇਸ਼ ਦੇ ਨੌਜਵਾਨਾਂ ਨੂੰ ਸਫਲ ਹੋਣ ਲਈ ਮੌਕੇ, ਸਹਾਇਤਾ ਅਤੇ ਉਪਕਰਣ ਦੀ ਜ਼ਰੂਰਤ ਹੈ। ਸਰਕਾਰ ਨੇ ਸਾਰੇ ਵਿਭਾਗਾਂ ਨੂੰ ਕਿਸੇ ਸਥਾਨ ਦਾ ਸਮਾਜਿਕ-ਆਰਥਿਕ ਢਾਂਚਾ ਬਦਲਣ ਲਈ ਏਕੀਕ੍ਰਿਤ ਢੰਗ ਨਾਲ ਕੰਮ ਕਰਨਾ ਚਾਹੀਦਾ ਹੈ। ਉਨ੍ਹਾਂ ਨੇ ਜ਼ੋਰ ਦੇ ਕੇ ਕਿਹਾ ਕਿ ਦੇਸ਼ ਵਿਚ ਕੱਚਾ ਮਾਲ, ਨੌਜਵਾਨ ਅਤੇ ਕੁਸ਼ਲ ਜਨਸ਼ਕਤੀ ਲਈ ਵਿਆਪਕ ਸੰਭਾਵਨਾਵਾਂ ਹਨ ਅਤੇ ਸਰਕਾਰ ਸਾਰੇ ਉੱਦਮੀਆਂ ਦੀ ਸਹਾਇਤਾ ਕਰਨ ਲਈ ਤਿਆਰ ਹੈ ਅਤੇ ਸਾਨੂੰ ਆਈਆਈਟੀ, ਇੰਜੀਨਿਅਰਿੰਗ ਕਾਲਜਾਂ ਅਤੇ ਸਮਾਜ ਵਿਚ ਸਫਲ ਵਿਅਕਤੀਆਂ ਦਾ ਸਹਿਯੋਗ ਲੈਣ ਦੀ ਲੋੜ ਹੈ।" ਸ਼੍ਰੀ ਗਡਕਰੀ ਨੇ ਏਕੀਕ੍ਰਿਤ ਸੋਚ ਦੀ ਜ਼ਰੂਰਤ ਤੇ ਚਾਨਣਾ ਪਾਉਂਦਿਆਂ ਸਾਰੇ ਹਿੱਤਧਾਰਕਾਂ ਦਾ ਇਕ ਮੰਚ ਤੇ ਆਉਣ, ਮਿਲਕੇ ਕੰਮ ਕਰਨ ਦਾ ਸਵਾਗਤ ਕੀਤਾ। ਭਾਰਤੀ ਆਟੋਮੋਬਾਇਲ ਖੇਤਰ ਦਾ ਜ਼ਿਕਰ ਕਰਦੇ ਹੋਏ ਸ਼੍ਰੀ ਗਡਕਰੀ ਨੇ ਕਿਹਾ, "ਸਾਡਾ ਟੀਚਾ ਅਗਲੇ ਪੰਜ ਸਾਲਾਂ ਦੌਰਾਨ ਦੇਸ਼ ਦੇ ਆਟੋਮੋਬਾਇਲ ਉਦਯੋਗ ਨੂੰ ਮੌਜੂਦਾ 4,50,000 ਲੱਖ ਕਰੋੜ ਰੁਪਏ ਦੇ ਪੱਧਰ ਤੋਂ ਵਧਾ ਕੇ 10 ਲੱਖ ਕਰੋੜ ਰੁਪਏ ਕਰਨ ਦਾ ਹੈ।"
ਉਨ੍ਹਾਂ ਨੇ ਸਾਰੇ ਟੈਕਨੋਲੋਜੀ ਕੇਂਦਰਾਂ ਅਤੇ ਵਿਸਥਾਰ ਕੇਂਦਰਾਂ ਦੇ ਕੰਮ ਪ੍ਰਦਰਸ਼ਨ ਦਾ ਆਡਿਟ ਕਰਨ ਤੇ ਜ਼ੋਰ ਦਿੱਤਾ। "ਉਨ੍ਹਾਂ ਨੇ ਸਾਰੇਆਂ ਇਸ ਪ੍ਰਣਾਲੀ ਨੂੰ ਰਿਜ਼ਲਟ ਓਰੀਐਂਟਿਡ, ਪਾਰਦਰਸ਼ੀ ਅਤੇ ਭ੍ਰਿਸ਼ਟਾਚਾਰ ਮੁਕਤ ਬਣਾਉਣ ਲਈ ਸੱਦਾ ਦਿੱਤਾ।"
ਇਸ ਮੌਕੇ ਤੇ ਐਮਐਸਐਮਈ ਰਾਜ ਮੰਤਰੀ ਸ਼੍ਰੀ ਪ੍ਰਤਾਪ ਚੰਦਰ ਸਾਰੰਗੀ ਨੇ ਕਿਹਾ ਕਿ, "ਇਨ੍ਹਾਂ ਕੇਂਦਰਾਂ ਵਿਚ ਤਕਰੀਬਨ 2,50,000 ਲੱਖ ਵਿਦਿਆਰਥੀ ਸਿੱਖਿਆ ਪ੍ਰਾਪਤ ਕਰ ਰਹੇ ਹਨ ਅਤੇ ਟੂਲ ਰੂਮ ਨਾਰਮਲ ਡਿਜ਼ਾਈਨਿੰਗ ਤੋਂ ਲੈ ਕੇ ਰੋਬੋਟਿਕ ਖੇਤਰ ਤੱਕ ਕੰਮ ਕਰਦਾ ਹੈ।" ਮੋਬਾਇਲ ਉੱਦਮ ਐਕਸਪ੍ਰੈਸ ਦਾ ਜ਼ਿਕਰ ਕਰਦੇ ਹੋਏ ਸ਼੍ਰੀ ਸਾਰੰਗੀ ਨੇ ਕਿਹਾ, "ਇਹ ਮੋਬਾਇਲ ਵੈਨਾਂ ਪਿੰਡਾਂ ਵਿਚ ਜਾਣਗੀਆਂ ਅਤੇ ਲੋਕਾਂ ਨੂੰ ਸਿੱਖਿਅਤ ਕਰਨ ਦੇ ਨਾਲ ਨਾਲ ਉੱਦਮਤਾ ਦੇ ਸਾਰੇ ਪਹਿਲੂਆਂ ਬਾਰੇ ਜਾਗਰੂਕ ਬਣਾਉਣਗੀਆਂ।" ਉਨ੍ਹਾਂ ਕਿਹਾ ਕਿ ਇਹ ਵੈਨ ਲੋਕਾਂ ਨੂੰ ਐਮਐਸਐਮਈ ਬਾਰੇ ਜਾਣਕਾਰੀ ਪ੍ਰਦਾਨ ਕਰਨ ਵਿਚ ਮਦਦ ਕਰੇਗੀ।
ਸਾਰੇ ਦੇਸ਼ ਵਿਚ ਟੈਕਨੋਲੋਜੀ ਕੇਂਦਰਾਂ ਅਤੇ ਵਿਸਥਾਰ ਕੇਂਦਰਾਂ ਦੀ ਸਥਾਪਨਾ ਨਾਲ ਐਮਐਸਐਮਈ ਮੰਤਰਾਲਾ ਦਾ ਉਦੇਸ਼ ਵੱਧ ਤੋਂ ਵੱਧ ਰਾਜਾਂ ਅਤੇ ਖੇਤਰਾਂ ਨੂੰ ਸ਼ਾਮਿਲ ਕਰਦੇ ਹੋਏ ਵਰਟਿਕਲ ਦੇ ਨਾਲ ਨਾਲ ਹੌਰੀਜ਼ੋਂਟਲ ਵਿਸਥਾਰ ਦੇ ਨਾਲ ਭਵਿੱਖ ਲਈ ਤਿਆਰ ਇਨ੍ਹਾਂ ਨਵੇਂ ਟੈਕਨੋਲੋਜੀ ਕੇਂਦਰਾਂ ਰਾਹੀਂ ਟੈਕਨੋਲੋਜੀ ਕੇਂਦਰਾਂ ਦੇ ਨੈੱਟਵਰਕ ਦੇ ਭੂਗੋਲਿਕ ਫੁੱਟਪ੍ਰਿੰਟਸ ਨੂੰ ਹੋਰ ਅੱਗੇ ਵਧਾਉਣਾ ਹੈ।
ਇਹ ਅਨੁਮਾਨ ਹੈ ਕਿ ਇਨ੍ਹਾਂ ਨਵੇਂ ਟੀਸੀਐਸ/ ਈਸੀਐਸ ਕੇਂਦਰਾਂ ਦੀ ਸਥਾਪਨਾ ਤੋਂ ਬਾਅਦ ਦੇਸ਼ ਵਿਚ ਚਾਰ ਲੱਖ ਸਿੱਖਿਆਰਥੀਆਂ ਅਤੇ ਇਕ ਲੱਖ ਐਮਐਸਐਮਈਜ਼ ਦੀ ਸਹਾਇਤਾ ਕਰਨ ਤੋਂ ਇਲਾਵਾ ਵਾਧੂ ਸਮਰੱਥਾ ਦਾ ਨਿਰਮਾਣ ਹੋਵੇਗਾ ਤਾਕਿ ਦੇਸ਼ ਵਿਚ ਟੈਕਨੋਲੋਜੀ, ਇਨਕਿਊਬੇਸ਼ਨ, ਸਕਿੱਲਿੰਗ ਅਤੇ ਸਲਾਹ ਸਹਾਇਤਾ ਉਪਲਬਧ ਹੋਵੇ ਅਤੇ ਐਮਐਸਐਮਈਜ਼ ਦੇ ਮੁਕਾਬਲਿਆਂ ਵਿਚ ਵਾਧਾ ਹੋਵੇ, ਨਵੇਂ ਐਮਐਸਐਮਈਜ਼ ਦਾ ਨਿਰਮਾਣ ਹੋਵੇ ਅਤੇ ਦੇਸ਼ ਵਿਚ ਨਿਯੋਜਿਤ ਬੇਰੁਜ਼ਗਾਰ ਨੌਜਵਾਨਾਂ ਦੀ ਰੁਜ਼ਗਾਰ ਸਮਰੱਥਾ ਵਿਚ ਵਾਧਾ ਹੋਵੇ।
-----------------------------------
ਬੀਐਨ/ਆਰਆਰ
(Visitor Counter : 143
|
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
|
ਦੇਸ਼ਵਿਆਪੀ ਕੋਵਿਡ ਟੀਕਾਕਰਣ ਦੇ ਤਹਿਤ ਹੁਣ ਤੱਕ 212.52 ਕਰੋੜ ਤੋਂ ਵੱਧ ਟੀਕੇ ਲਗਾਏ ਜਾ ਚੁੱਕੇ ਹਨ
12-14 ਉਮਰ ਵਰਗ ਵਿੱਚ 4.03 ਕਰੋੜ ਤੋਂ ਵੱਧ ਖੁਰਾਕਾਂ ਲਗਾਈਆਂ ਗਈਆਂ
ਭਾਰਤ ਵਿੱਚ ਕੋਰੋਨਾ ਦੇ ਐਕਟਿਵ ਕੇਸ 62,748 ਹਨ
ਪਿਛਲੇ 24 ਘੰਟਿਆਂ ਵਿੱਚ 7,946 ਨਵੇਂ ਕੇਸ ਸਾਹਮਣੇ ਆਏ
ਵਰਤਮਾਨ ਰਿਕਵਰੀ ਦਰ 98.67%
ਸਪਤਾਹਿਕ ਐਕਟਿਵ ਕੇਸਾਂ ਦੀ ਦਰ 2.57% ਹੈ
ਭਾਰਤ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ਼ ਅੱਜ ਸਵੇਰੇ 7 ਵਜੇ ਤੱਕ ਦੀ ਅੰਤਿਮ ਰਿਪੋਰਟ ਦੇ ਅਨੁਸਾਰ ਕੁੱਲ 212.52 ਕਰੋੜ  ਤੋਂ ਵੱਧ ਹੋ ਗਈ।
12-14 ਉਮਰ ਵਰਗ ਦੇ ਲਈ ਕੋਵਿਡ-19 ਟੀਕਾਕਰਣ 16 ਮਾਰਚ, 2022 ਨੂੰ ਸ਼ੁਰੂ ਹੋਇਆ ਸੀ। ਹੁਣ ਤੱਕ 4.03 ਕਰੋੜ  ਤੋਂ ਵੱਧ ਕਿਸ਼ੋਰਾਂ ਨੂੰ ਕੋਵਿਡ-19 ਟੀਕੇ ਦੀ ਪਹਿਲੀ ਖੁਰਾਕ ਲਗਾਈ ਜਾ ਚੁੱਕੀ ਗਈ ਹੈ। ਸਮਾਨ ਰੂਪ ਨਾਲ 18-59 ਉਮਰ ਵਰਗ ਦੇ ਲਈ ਪ੍ਰੀਕੌਸ਼ਨ ਖੁਰਾਕ 10 ਅਪ੍ਰੈਲ, 2022 ਨੂੰ ਸ਼ੁਰੂ ਕੀਤੀ ਗਈ।
ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਨਾਲ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,04,14,101
|
|
ਦੂਸਰੀ ਖੁਰਾਕ
|
|
1,01,06,627
|
|
ਪ੍ਰੀਕੌਸ਼ਨ ਡੋਜ਼
|
|
67,60,236
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,84,34,615
|
|
ਦੂਸਰੀ ਖੁਰਾਕ
|
|
1,76,98,873
|
|
ਪ੍ਰੀਕੌਸ਼ਨ ਡੋਜ਼
|
|
1,31,57,838
|
|
12 ਤੋਂ 14 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
4,03,43,557
|
|
ਦੂਸਰੀ ਖੁਰਾਕ
|
|
3,02,37,960
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
6,16,86,394
|
|
ਦੂਸਰੀ ਖੁਰਾਕ
|
|
5,23,49,213
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
56,06,05,033
|
|
ਦੂਸਰੀ ਖੁਰਾਕ
|
|
51,31,51,897
|
|
ਪ੍ਰੀਕੌਸ਼ਨ ਡੋਜ਼
|
|
6,33,60,965
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
20,39,07,321
|
|
ਦੂਸਰੀ ਖੁਰਾਕ
|
|
19,63,30,566
|
|
ਪ੍ਰੀਕੌਸ਼ਨ ਡੋਜ਼
|
|
3,54,25,734
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,75,82,332
|
|
ਦੂਸਰੀ ਖੁਰਾਕ
|
|
12,27,17,894
|
|
ਪ੍ਰੀਕੌਸ਼ਨ ਡੋਜ਼
|
|
4,10,12,103
|
|
ਪ੍ਰੀਕੌਸ਼ਨ ਡੋਜ਼
|
|
15,97,16,876
|
|
ਕੁੱਲ
|
|
2,12,52,83,259
ਲਗਾਤਾਰ ਗਿਰਾਵਟ ਦਰਜ ਕਰਦੇ ਹੋਏ ਭਾਰਤ ਵਿੱਚ ਐਕਟਿਵ ਕੇਸ ਅੱਜ ਘੱਟ ਕੇ 62,748 ਰਹਿ ਗਏ। ਐਕਟਿਵ ਕੇਸ ਕੁੱਲ ਕੇਸਾਂ ਦੇ 0.14% ਹਨ।
ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.67% ਹੈ। ਪਿਛਲੇ 24 ਘੰਟਿਆਂ ਵਿੱਚ 9,828 ਰੋਗੀਆਂ ਦੇ ਠੀਕ ਹੋਣ ਦੇ ਨਾਲ ਹੀ ਠੀਕ ਹੋਣ ਵਾਲੇ ਮਰੀਜ਼ਾਂ  ਦੀ ਕੁੱਲ ਸੰਖਿਆ ਵੱਧ ਕੇ 4,38,45,680 ਹੋ ਗਈ ਹੈ।
ਬੀਤੇ 24 ਘੰਟਿਆਂ ਵਿੱਚ ਕੋਰੋਨਾ ਦੇ 7,946 ਨਵੇਂ ਕੇਸ ਸਾਹਮਣੇ ਆਏ।
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 2,66,477 ਟੈਸਟ ਕੀਤੇ ਗਏ ਹਨ। ਭਾਰਤ ਨੇ ਹੁਣ ਤੱਕ ਕੁੱਲ 88.61 ਕਰੋੜ ਤੋਂ ਵੱਧ  ਟੈਸਟ ਕੀਤੇ ਗਏ ਹਨ।
ਦੇਸ਼ ਵਿੱਚ ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 2.57% ਹੈ ਅਤੇ ਦੈਨਿਕ ਰੂਪ ਨਾਲ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵੀ 2.98% ਹੈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਐੱਨਡੀਟੀਐੱਲ ਦੀ ਅਕਰੀਡੇਸ਼ਨ 
ਨੈਸ਼ਨਲ ਡੋਪ ਟੈਸਟਿੰਗ ਲੈਬਾਰਟਰੀ  ਨੇ ਲੈਬਾਰਟਰੀਆਂ ਲਈ ਅੰਤਰਰਾਸ਼ਟਰੀ ਮਿਆਰਾਂ  ਅਤੇ ਵਾਡਾ  ਦੀਆਂ ਸ਼ਰਤਾਂ ਦੀ ਪਾਲਣਾ ਕੀਤੀ ਹੈ ਅਤੇ 29 ਅਗਸਤ 2020 ਨੂੰ ਵਾਡਾ ਨੂੰ ਪਾਲਣਾ ਰਿਪੋਰਟ ਸੌਂਪ ਦਿੱਤੀ ਹੈ,ਜਲਦ ਤੋਂ ਜਲਦ ਐੱਨਡੀਟੀਐੱਲ ਦੀ ਮੁਅੱਤਲੀ ਰੱਦ ਕਰਨ ਦੀ ਬੇਨਤੀ ਕੀਤੀ ਹੈ। ਸਰਕਾਰ ਅਤੇ ਐੱਨਡੀਟੀਐੱਲ ਇਸ ਸਬੰਧ ਵਿੱਚ ਵਾਡਾ ਨਾਲ ਨਿਰੰਤਰ ਗੱਲਬਾਤ ਕਰ ਰਹੇ ਹਨ। ਇਸ ਦੌਰਾਨ ਭਾਰਤ ਡੋਪ ਦੇ ਨਮੂਨੇ ਵਾਡਾ ਦੀਆਂ ਹੋਰ ਮਾਨਤਾ ਪ੍ਰਾਪਤ ਪ੍ਰਯੋਗਸ਼ਾਲਾਵਾਂ ਨੂੰ ਭੇਜ ਰਿਹਾ ਹੈ।
ਇਹ ਜਾਣਕਾਰੀ ਯੁਵਾ ਮਾਮਲੇ ਤੇ ਖੇਡ ਮੰਤਰਾਲੇ ਦੇ ਕੇਂਦਰੀ ਰਾਜ ਮੰਤਰੀ  ਸ਼੍ਰੀ ਕਿਰੇਨ ਰਿਜਿਜੂ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਮਹਿਲਾ ਅਤੇ ਬਾਲ ਵਿਕਾਸ ਮੰਤਰਾਲੇ ਨੇ ਪ੍ਰਧਾਨ ਮੰਤਰੀ ਰਾਸ਼ਟਰੀ ਬਾਲ ਪੁਰਸਾਰ-2021 ਲਈ ਨਾਮਜ਼ਦਗੀਆਂ ਮੰਗੀਆਂ
ਮਹਿਲਾ ਅਤੇ ਬਾਲ ਵਿਕਾਸ ਮੰਤਰਾਲੇ ਨੇ ਬੱਚਿਆਂ, ਵਿਅਕਤੀਆਂ ਅਤੇ ਸੰਸਥਾਵਾਂ ਤੋਂ ਪ੍ਰਧਾਨ ਮੰਤਰੀ ਰਾਸ਼ਟਰੀ ਬਾਲ ਪੁਰਸਕਾਰ-2021 ਲਈ ਨਾਮਜ਼ਦਗੀਆਂ ਮੰਗੀਆਂ ਹਨ। ਪ੍ਰਧਾਨ ਮੰਤਰੀ ਰਾਸ਼ਟਰੀ ਬਾਲ ਪੁਰਸਕਾਰ ਦੀ ਸਥਾਪਨਾ ਦੇਸ਼ ਦੇ ਹੁਸ਼ਿਆਰ ਬੱਚਿਆਂ, ਵਿਅਕਤੀਆਂ ਅਤੇ ਸੰਸਥਾਵਾਂ ਨੂੰ ਸਨਮਾਨਿਤ ਕਰਨ ਲਈ ਕੀਤੀ ਗਈ ਸੀ। ਇਹ ਪੁਰਸਕਾਰ ਦੋ ਸ਼੍ਰੇਣੀਆਂ ਤਹਿਤ ਦਿੱਤੇ ਜਾਂਦੇ ਹਨ-ਬਾਲ ਸ਼ਕਤੀ ਪੁਰਸਕਾਰ ਅਤੇ ਬਾਲ ਕਲਿਆਣ ਪੁਰਸਕਾਰ।
ਇਨ੍ਹਾਂ ਪੁਰਸਕਾਰਾਂ ਨੂੰ ਭਾਰਤ ਦੇ ਮਾਣਯੋਗ ਰਾਸ਼ਟਰਪਤੀ ਦੁਆਰਾ ਹਰੇਕ ਸਾਲ ਗਣਤੰਤਰ ਦਿਵਸ ਤੋਂ ਪਹਿਲਾਂ ਦੇ ਹਫ਼ਤੇ ਵਿੱਚ ਰਾਸ਼ਟਰਪਤੀ ਭਵਨ ਦੇ ਦਰਬਾਰ ਹਾਲ ਵਿੱਚ ਪ੍ਰਦਾਨ ਕੀਤਾ ਜਾਂਦਾ ਹੈ। ਮਾਣਯੋਗ ਪ੍ਰਧਾਨ ਮੰਤਰੀ ਦੁਆਰਾ ਵੀ ਪੁਰਸਕਾਰ ਜੇਤੂਆਂ ਨੂੰ ਸਨਮਾਨਿਤ ਕੀਤਾ ਜਾਂਦਾ ਹੈ। ਬਾਲ ਸ਼ਕਤੀ ਪੁਰਸਕਾਰ ਦੇ ਜੇਤੂ, ਨਵੀਂ ਦਿੱਲੀ ਦੇ ਰਾਜਪਥ ’ਤੇ 26 ਜਨਵਰੀ ਨੂੰ ਗਣਤੰਤਰ ਦਿਵਸ ਪਰੇਡ ਵਿੱਚ ਵੀ ਹਿੱਸਾ ਲੈਂਦੇ ਹਨ।
ਬਾਲ ਸ਼ਕਤੀ ਪੁਰਸਕਾਰ ਦਾ ਉਦੇਸ਼ ਨਵੀਨਤਾ, ਅਕਾਦਮਿਕ, ਖੇਡ, ਕਲਾ ਅਤੇ ਸੱਭਿਆਚਾਰ, ਸਮਾਜ ਸੇਵਾ ਅਤੇ ਬਹਾਦਰੀ ਸਮੇਤ ਵਿਭਿੰਨ ਖੇਤਰਾਂ ਵਿੱਚ ਅਸਾਧਾਰਣ ਕਾਰਜ ਕਰਨ ਵਾਲੇ ਬੱਚਿਆਂ ਨੂੰ ਮਾਨਤਾ ਪ੍ਰਦਾਨ ਕਰਨਾ ਹੈ, ਉੱਥੇ ਹੀ ਬਾਲ ਕਲਿਆਣ ਪੁਰਸਕਾਰ ਉਨ੍ਹਾਂ ਵਿਅਕਤੀਆਂ ਅਤੇ ਸੰਸਥਾਵਾਂ ਨੂੰ ਮਾਨਤਾ ਪ੍ਰਦਾਨ ਕਰਨ ਲਈ ਦਿੱਤੇ ਜਾਂਦੇ ਹਨ, ਜਿਨ੍ਹਾਂ ਨੇ ਬੱਚਿਆਂ ਦੀ ਸੇਵਾ ਕਰਨ ਲਈ ਬਾਲ ਵਿਕਾਸ, ਬਾਲ ਸੁਰੱਖਿਆ ਅਤੇ ਬਾਲ ਕਲਿਆਣ ਦੇ ਖੇਤਰ ਵਿੱਚ ਉੱਤਮ ਯੋਗਦਾਨ ਦਿੱਤਾ ਹੈ।
ਇਸ ਦੇ ਵਿਸਤ੍ਰਿਤ ਦਿਸ਼ਾ ਨਿਰਦੇਸ਼ਾਂ ਨੂੰ www.nca-wcd.nic.in ’ਤੇ ਪੁਰਸਕਾਰਾਂ ਲਈ ਵਿਸ਼ੇਸ਼ ਪੋਰਟਲ/ਵੈੱਬਸਾਈਟ ’ਤੇ ਦੇਖਿਆ ਜਾ ਸਕਦਾ ਹੈ। ਬਿਨੈਕਾਰਾਂ ਦੁਆਰਾ ਜਮ੍ਹਾਂ ਕੀਤੇ ਗਏ ਸਿਰਫ਼ ਔਨਲਾਈਨ ਅਰਜ਼ੀ ਫਾਰਮਾਂ ’ਤੇ ਹੀ ਵਿਚਾਰ ਕੀਤਾ ਜਾਵੇਗਾ। ਪੁਰਸਕਾਰਾਂ ਲਈ ਕਿਸੇ ਹੋਰ ਮਾਧਿਅਮ ਨਾਲ ਦਿੱਤੀਆਂ ਗਈਆਂ ਅਰਜ਼ੀਆਂ ’ਤੇ ਵਿਚਾਰ ਨਹੀਂ ਕੀਤਾ ਜਾਵੇਗਾ। ਪੋਰਟਲ ਤੱਕ ਪਹੁੰਚਣ ਵਿੱਚ ਕਿਸੇ ਪ੍ਰਕਾਰ ਦੀ ਦਿੱਕਤ ਆਉਣ ’ਤੇ ਇਸਨੂੰ ਮੰਤਰਾਲੇ ਦੇ ਧਿਆਨ ਵਿੱਚ ਲਿਆਂਦਾ ਜਾਣਾ ਚਾਹੀਦਾ ਹੈ। ਇਸ ਸਾਲ ਅਰਜ਼ੀਆਂ ਪ੍ਰਾਪਤ ਕਰਨ ਦੀ ਅੰਤਿਮ ਮਿਤੀ ਨੂੰ ਵਧਾ ਕੇ 15.09.2020 ਕਰ ਦਿੱਤਾ ਗਿਆ ਹੈ।
ਮਹਿਲਾ ਅਤੇ ਬਾਲ ਵਿਕਾਸ ਮੰਤਰਾਲੇ ਦੁਆਰਾ ਇਹ ਸਪਸ਼ਟ ਕੀਤਾ ਗਿਆ ਹੈ ਕਿ ਕਿਸੇ ਨਿਜੀ ਸੰਸਥਾਨ ਦੁਆਰਾ ਆਈਸੀਸੀਡਬਲਿਊ ਰਾਸ਼ਟਰੀ ਵੀਰਤਾ ਪੁਰਸਕਾਰਾਂ ਦੇ ਨਾਂ ’ਤੇ ਪ੍ਰਦਾਨ ਕੀਤੇ ਗਏ ਕੁਝ ਪੁਰਸਕਾਰਾਂ ਨੂੰ ਮੰਤਰਾਲੇ ਦੁਆਰਾ ਮਾਨਤਾ ਪ੍ਰਦਾਨ ਨਹੀਂ ਕੀਤੀ ਗਈ ਹੈ ਅਤੇ ਇਹ ਕਿਸੇ ਵੀ ਪ੍ਰਕਾਰ ਨਾਲ ਉਨ੍ਹਾਂ ਨਾਲ ਜੁੜਿਆ ਹੋਇਆ ਨਹੀਂ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਦੂਰਦਰਸ਼ਨ ਦੀ ਗਣਤੰਤਰ ਦਿਵਸ ਕਵਰੇਜ ਦੁਨੀਆ ਭਰ ਵਿੱਚ ਛਾ ਗਈ
ਜਦੋਂ ਰਾਸ਼ਟਰੀ ਮਹੱਤਵ ਦੇ ਵਿਸ਼ਾਲ ਆਯੋਜਨਾਂ ਦੀ 360 ਡਿਗਰੀ ਕਵਰੇਜ ਦੀ ਗੱਲ ਆਉਂਦੀ ਹੈ , ਤਾਂ ਦੂਰਦਰਸ਼ਨ ਦੇ ਪ੍ਰਸਾਰਣ ਦਾ ਕੋਈ ਮੁਕਾਬਲਾ ਨਹੀਂ ਹੁੰਦਾ। ਅਤੀਤ ਵਿੱਚ ਵੀ ਇਹ ਅਨੇਕ ਅਵਸਰਾਂ ਉੱਤੇ ਸਾਬਤ ਹੋ ਚੁੱਕਿਆ ਹੈ। ਲੇਕਿਨ ਦੂਰਦਰਸ਼ਨ ਨੇ ਇਸ ਵਾਰ ਗਣਤੰਤਰ ਦਿਵਸ 2022 ਦੀ ਅਭੂਤਪੂਰਵ ਕਵਰੇਜ ਵਿੱਚ ਖ਼ਦ ਨੂੰ ਹੀ ਪਿੱਛੇ ਛੱਡ ਦਿੱਤਾ ਹੈ । ਇਸ ਵਾਰ ਭਾਰਤੀ ਵਾਯੂ ਸੈਨਾ ਦੁਆਰਾ ਹਵਾਈ-ਪਰੇਡ ਦੇ ਸ਼ਾਨਦਾਰ ਅਤੇ ਗੌਰਵਸ਼ਾਲੀ ਦ੍ਰਿਸ਼ ਪਹਿਲਾਂ ਕਦੇ ਨਹੀਂ ਦੇਖੇ ਗਏ ਸਨ। ਇਸ ਦੇ ਇਲਾਵਾ ਹੋਰ ਵੀ ਬਹੁਤ ਸਾਰੇ ਸ਼ਾਨਦਾਰ ਆਯੋਜਨ ਹੋਏ ।
ਵਿਊਅਰਸ਼ਿਪ ਪੈਟਰਨ ਵਿੱਚ ਬਦਲਦੀਆਂ ਸਥਿਤੀਆਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ , ਇਸ ਵਾਰ ਗਣਤੰਤਰ ਦਿਵਸ ਨੂੰ ਦੂਰਦਰਸ਼ਨ ਦੇ ਯੂ-ਟਿਊਬ ਨੈੱਟਵਰਕ ਉੱਤੇ ਵੀ ਪ੍ਰਸਾਰਿਤ ਕੀਤਾ ਗਿਆ। ਯੂ- ਟਿਊਬ ਉੱਤੇ ਦਰਸ਼ਕਾਂ ਦੀ ਸੰਖਿਆ ਦੂਰਦਰਸ਼ਨ ਦੇ ਟੀਵੀ ਨੈੱਟਵਰਕ ਤੋਂ ਅਧਿਕ ਸੀ। ਯੂ-ਟਿਊਬ ਨੈੱਟਵਰਕ ਉੱਤੇ ਗਣਤੰਤਰ ਦਿਵਸ ਦੀ ਕਵਰੇਜ ਨੂੰ 2.6 ਕਰੋੜ ਲੋਕਾਂ ਨੇ ਅਤੇ ਟੀਵੀ ਨੈੱਟਵਰਕ ਉੱਤੇ 2.3 ਕਰੋੜ ਲੋਕਾਂ ਨੇ ਦੇਖਿਆ । ਇਹ ਅੰਕੜੇ ਦੂਰਦਰਸ਼ਨ ਨੈੱਟਵਰਕ ਦੀ ਵਿਸ਼ਾਲ ਪਹੁੰਚ ਬਾਰੇ ਦੱਸਦੇ ਹਨ । ਇਸ ਦੇ ਇਲਾਵਾ ਇਹ ਗੱਲ ਵੀ ਜ਼ਿਕਰਯੋਗ ਹੈ ਕਿ ਦੇਸ਼ਭਰ ਦੇ 180 ਤੋਂ ਅਧਿਕ ਚੈਨਲਾਂ ਦੇ ਜ਼ਰੀਏ ਦੂਰਦਰਸ਼ਨ ਦੇ ਇਸ ਪ੍ਰਸਾਰਣ ਨੂੰ 3.2 ਅਰਬ ਮਿੰਟ  ਦੇਖਿਆ ਗਿਆ। ਹੋਰ ਚੈਨਲਾਂ ਨੇ ਸਵੇਰੇ ਸਾਢੇ ਨੌ ਵਜੇ ਤੋਂ ਦੁਪਹਿਰ ਤੱਕ ਦੂਰਦਰਸ਼ਨ ਦੇ ਜ਼ਰੀਏ ਇਸ ਦਾ ਪ੍ਰਸਾਰਣ ਕੀਤਾ ।
ਗਣਤੰਤਰ ਦਿਵਸ ਦੀ ਆਪਣੇ ਇਤਿਹਾਸਿਕ ਕਵਰੇਜ ਦੇ ਜ਼ਰੀਏ ਦੂਰਦਰਸ਼ਨ ਨੇ ਵਿਸ਼ਵਭਰ ਦੇ ਦਰਸ਼ਕਾਂ ਤੱਕ ਆਪਣੀ ਪੈਠ ਬਣਾਈ। ਦੁਨੀਆ ਭਰ ਦੇ ਆਪਣੇ ਦਰਸ਼ਕਾਂ ਦੀ ਸੰਖਿਆ ਵਿੱਚ ਕਈ ਗੁਣਾ ਵਾਧਾ ਕਰਕੇ ਇਹ ਕਾਰਨਾਮਾ ਕਰ ਦਿਖਾਇਆ। ਉਸ ਦੇ ਪ੍ਰਸਾਰਣ ਨੂੰ 140 ਤੋਂ ਅਧਿਕ ਦੇਸ਼ਾਂ ਵਿੱਚ ਲੋਕਾਂ ਨੇ ਦੇਖਿਆ, ਜਿਨ੍ਹਾਂ ਵਿੱਚ ਅਮਰੀਕਾ, ਕੈਨੇਡਾ, ਜਪਾਨ, ਫਰਾਂਸ, ਆਸਟ੍ਰੇਲੀਆ, ਨਿਊਜੀਲੈਂਡ, ਸਾਊਦੀ ਅਰਬ , ਪਾਕਿਸਤਾਨ ਅਤੇ ਸੰਯੁਕਤ ਅਰਬ ਅਮੀਰਾਤ ਜਿਹੇ ਦੇਸ਼ ਸ਼ਾਮਲ ਹਨ ।
ਭਾਰਤ ਅਤੇ ਵਿਦੇਸ਼ ਵਿੱਚ ਹਰ ਵਰਗ ਦੇ ਲੋਕਾਂ ਨੇ ਦੂਰਦਰਸ਼ਨ ਦੀ ਇਸ ਕਵਰੇਜ ਦੀ ਬਹੁਤ ਸਰਾਹਨਾ ਕੀਤੀ ਹੈ।
ਗਣਤੰਤਰ ਦਿਵਸ ਦੀਆਂ ਕੁਝ ਵੀਡੀਓ ਅੱਜ ਵੀ ਦੇਖੀਆਂ ਜਾ ਰਹੀਆਂ ਹਨ ਅਤੇ ਲੱਖਾਂ ਲੋਕ ਉਨ੍ਹਾਂ ਨੂੰ ਦੇਖ ਰਹੇ ਹਨ।
ਟਵਿੱਟਰ ਉੱਤੇ ਪ੍ਰਸਾਰ ਭਾਰਤੀ ਦੀ ਸੈਲਫੀ-ਮੁਹਿੰਮ ਜਬਰਦਸਤ ਹਿੱਟ ਰਹੀ, ਕਿਉਂਕਿ ਹਰ ਉਮਰ ਵਰਗ ਦੇ ਮਾਣ-ਮੱਤੇ ਭਾਰਤੀਆਂ ਨੇ ਦੂਰਦਰਸ਼ਨ ਉੱਤੇ ਗਣਤੰਤਰ ਦਿਵਸ ਦੀ ਕਵਰੇਜ ਦੇਖਦੇ ਹੋਏ ਆਪਣੀਆਂ ਸੈਲਫੀਆਂ ਪੋਸਟ ਕੀਤੀਆਂ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਸਵੱਛਤਾ ਲਈ ਤਕਨਾਲੋਜੀ ਅਤੇ ਉਪਕਰਣ
ਹਾਲਾਂਕਿ ਸਵੱਛ ਭਾਰਤ ਮਿਸ਼ਨ ਦੇ ਤਹਿਤ ਸਵੱਛਤਾ ਸਹੂਲਤਾਂ ਨੂੰ ਸੁਧਾਰਨ ਵਿੱਚ ਬਹੁਤ ਤਰੱਕੀ ਹੋਈ ਹੈ, ਪਰ ਖਤਰਨਾਕ ਸਫਾਈ ਕਾਰਜਾਂ ਨੂੰ ਸੁਰੱਖਿਅਤ ਬਣਾਉਣ ਲਈ ਬਿਹਤਰ ਤਕਨੀਕਾਂ ਅਤੇ ਉਪਕਰਣਾਂ ਨੂੰ ਸ਼ਾਮਲ ਕਰਨ ਲਈ ਵਧੇਰੇ ਨਿਵੇਸ਼ ਦੀ ਜ਼ਰੂਰਤ ਹੈ।
ਹਾਲਾਂਕਿ ਇਹ ਰਾਜ ਸਰਕਾਰਾਂ ਦਾ ਵਿਸ਼ਾ ਹੈ, ਸਵੱਛ ਭਾਰਤ ਮਿਸ਼ਨ-ਸ਼ਹਿਰੀ  ਦੇ ਅਧੀਨ ਸਰਕਾਰ ਠੋਸ ਰਹਿੰਦ-ਖੂੰਹਦ ਦੇ ਵਿਗਿਆਨਕ ਪ੍ਰਬੰਧਨ, ਸ਼ਹਿਰੀ ਸਥਾਨਕ ਸੰਸਥਾਵਾਂ  ਵਿੱਚ ਵਿਕੇਂਦ੍ਰੀਕ੍ਰਿਤ ਕੰਪੋਸਟਿੰਗ ਨੂੰ ਬਲਕ ਵੇਸਟ ਜਨਰੇਟਰਾਂ ਵਿੱਚ ਸ਼ਾਮਲ ਕਰਨ, ਕੇਂਦਰੀਕ੍ਰਿਤ ਕੰਪੋਸਟਿੰਗ ਪਲਾਂਟਾਂ ਦੀ ਸਥਾਪਨਾ, ਵਿਗਿਆਨਕ ਢੰਗ ਨਾਲ ਭੂਮੀ ਦੀ ਭਰਾਈ ਅਤੇ ਭੂਮੀ ਉਪਚਾਰ, ਪਲਾਸਟਿਕ ਕੂੜੇ ਦਾ ਪ੍ਰਬੰਧਨ ਅਤੇ ਏਕੀਕ੍ਰਿਤ ਤਰੀਕੇ ਨਾਲ ਨਿਰਮਾਣ ਅਤੇ ਅਜਿਹੇ ਮਲਬੇ  ਨੂੰ ਟਿਕਾਣੇ ਲਾਉਣ ਲਈ ਕੇਂਦਰੀ ਸਹਾਇਤਾ  ਮੁਹੱਈਆ ਕਰਵਾ ਕੇ ਰਾਜ ਸਰਕਾਰਾਂ ਦੇ ਯਤਨਾਂ ਦੀ ਪੂਰਤੀ ਕਰਦੀ ਹੈ।
ਮਕਾਨ ਉਸਾਰੀ ਅਤੇ ਸ਼ਹਿਰੀ ਮਾਮਲਿਆਂ ਦੇ ਮੰਤਰਾਲੇ  ਨੇ ਮਨੁੱਖੀ ਪ੍ਰਵੇਸ਼ ਦੀ ਜ਼ਰੂਰਤ ਨੂੰ ਖਤਮ ਕਰਨ ਲਈ ਸੀਵਰੇਜ ਪ੍ਰਣਾਲੀਆਂ ਅਤੇ ਸੈਪਟਿਕ ਟੈਂਕਾਂ ਦੀ ਸਫਾਈ ਅਤੇ ਰੱਖ -ਰਖਾਵ ਦੇ ਸਮਾਧਾਨ ਦੀ ਪਛਾਣ ਕਰਨ ਅਤੇ ਇਸ ਨੂੰ ਉਤਸ਼ਾਹਤ ਕਰਨ ਲਈ ਟੈਕਨੋਲੋਜੀ ਚੁਣੌਤੀ ਸ਼ੁਰੂ ਕੀਤੀ ਸੀ।
ਸਵੱਛਤਾ ਉਦਯਮੀ ਯੋਜਨਾ  ਦੇ ਅਧੀਨ, ਇਹ ਮੰਤਰਾਲਾ ਸਫਾਈ ਕਰਮਚਾਰੀਆਂ ਨੂੰ ਮਕੈਨੀਕਲ ਸਫਾਈ ਉਪਕਰਣਾਂ ਦੇ ਖੁਦ ਮਾਲਕ ਬਣਨ ਵਿੱਚ ਸਹਾਇਤਾ ਕਰਦਾ ਹੈ।
ਮੈਨੁਅਲ ਸਕੈਵੈਂਜਰਜ਼ ਦੇ ਮੁੜ ਵਸੇਬੇ ਲਈ ਕੇਂਦਰੀ ਸੈਕਟਰ ਸਵੈ ਰੋਜ਼ਗਾਰ ਯੋਜਨਾ  ਦੇ ਤਹਿਤ, ਹੱਥੀਂ ਸਫਾਈ ਕਰਨ ਵਾਲਿਆਂ, ਸਫਾਈ ਕਰਮਚਾਰੀਆਂ ਅਤੇ ਉਨ੍ਹਾਂ ਦੇ ਆਸ਼ਰਿਤਾਂ ਨੂੰ ਸੀਵਰਾਂ ਅਤੇ ਸੈਪਟਿਕ ਟੈਂਕਾਂ ਦੀ ਮਸ਼ੀਨੀ ਸਫਾਈ ਲਈ ਯੰਤਰਾਂ/ਵਾਹਨਾਂ ਦੀ ਖਰੀਦ ਲਈ 5.00 ਲੱਖ ਰੁਪਏ ਤੱਕ ਦੀ ਪੂੰਜੀ ਸਬਸਿਡੀ ਪ੍ਰਦਾਨ ਕੀਤੀ ਜਾਂਦੀ ਹੈ।
ਮਕਾਨ ਉਸਾਰੀ ਅਤੇ ਸ਼ਹਿਰੀ ਮਾਮਲਿਆਂ ਦੇ ਮੰਤਰਾਲੇ  ਨੇ ਸੀਵਰ ਅਤੇ ਸੈਪਟਿਕ ਟੈਂਕਾਂ ਦੀ 'ਖਤਰਨਾਕ ਢੰਗ ਨਾਲ ਸਫਾਈ' ਦੀ ਰੋਕਥਾਮ ਲਈ ਯੂਐੱਲਬੀਜ਼ ਨੂੰ ਪ੍ਰੇਰਿਤ ਕਰਨ ਅਤੇ ਮਸ਼ੀਨੀ ਸਫਾਈ ਨੂੰ ਉਤਸ਼ਾਹਤ ਕਰਨ ਲਈ 246 ਸ਼ਹਿਰਾਂ  ਵਿੱਚ ਸਫਾਈਮਿੱਤਰ ਸੁਰੱਖਿਆ ਚੁਣੌਤੀ ਵੀ ਲਾਂਚ ਕੀਤੀ ਹੈ।
ਇਹ ਜਾਣਕਾਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਰਾਜ ਮੰਤਰੀ ਸ਼੍ਰੀ ਰਾਮਦਾਸ ਅਠਾਵਲੇ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਈ-ਕਾਮਰਸ ਪਲੈਟਫਾਰਮ ‘ਤੇ ਨਕਲੀ ਸਮੀਖਿਆਂ ਕੇਂਦਰ ਦੀ ਨਿਗਾਹ ਵਿੱਚ ਹੈ
ਉਪਭੋਗਤਾ ਮਾਮਲਿਆਂ ਦਾ ਵਿਭਾਗ ਨਕਲੀ ਸਮੀਖਿਆਂ ਦੀ ਵਧਦੀ ਸੰਖਿਆ ‘ਤੇ ਚਰਚਾ ਕਰਨ ਅਤੇ ਅੱਗੇ ਦਾ ਰੋਡਮੈਪ ਤਿਆਰ ਕਰਨ ਈ-ਕਾਮਰਸ ਸੰਸਥਾਵਾਂ ਅਤੇ ਹਿਤਧਾਰਕਾਂ ਦੇ ਨਾਲ ਮੀਟਿੰਗ ਕਰਨਗੇ
ਉਪਭੋਗਤਾ ਮਾਮਲਿਆਂ ਦਾ ਵਿਭਾਗ  ਈ-ਕਾਮਰਸ ਪਲੈਟਫਾਰਮ ‘ਤੇ ਉਪਭੋਗਤਾਵਾਂ ਨੂੰ ਔਨਲਾਈਨ ਸੇਵਾਵਾਂ ਜਾਂ ਉਤਪਾਦਾਂ ਨੂੰ ਖਰੀਦਣ ਲਈ ਗੁੰਮਰਾਹ ਕਰਨ ਵਾਲੀ ਨਕਲੀ ਸਮੀਖਿਆਂ ਦੀ ਹੜ੍ਹ ਦਾ ਮੁਲਾਂਕਣ ਕਰਨ ਅਤੇ ਅੱਗੇ ਦਾ ਰੋਡਮੈਪ ਤਿਆਰ ਕਰਨ ਲਈ ਭਾਰਤ ਵਿਗਿਆਪਨ ਮਾਨਕ ਪਰਿਸ਼ਦ  ਦੇ ਸਹਿਯੋਗ ਨਾਲ ਸ਼ੁੱਕਰਵਾਰ, 27 ਮਈ, 2022 ਨੂੰ ਵੱਖ-ਵੱਖ ਹਿਤਧਾਰਕਾਂ ਦੇ ਨਾਲ ਇੱਕ ਵਰਚੁਅਲ ਮੀਟਿੰਗ ਆਯੋਜਿਤ ਕਰਨਗੇ।
ਮੀਟਿੰਗ ਵਿੱਚ ਮੁੱਖ ਰੂਪ ਤੋਂ ਉਪਭੋਗਤਾਵਾਂ ‘ਤੇ ਨਕਲੀ ਅਤੇ ਗੁਮਰਾਹ ਕਰਨ ਵਾਲਿਆਂ ਸਮੀਖਿਆਵਾਂ ਦੇ ਪ੍ਰਭਾਵ ਅਤੇ ਇਸ ਵਿਸੰਗਤੀ ‘ਤੇ ਰੋਕ ਲਗਾਉਣ ਦੇ ਸੰਭਾਵਿਤ ਉਪਾਵਾਂ ‘ਤੇ ਚਰਚਾ ਕੀਤੀ ਜਾਵੇਗੀ। ਇਸ ਸੰਬੰਧ ਵਿੱਚ, ਡੀਓਸੀਏ ਵਿੱਚ ਸਕੱਤਰ ਸ਼੍ਰੀ ਰੋਹਿਤ ਕੁਮਾਰ ਸਿੰਘ ਨੇ ਸਾਰੇ ਹਿਤਧਾਰਕਾਂ ਜਿਹੇ ਫਲਿੱਪਕਾਰਟ, ਐਮਾਜ਼ਾਨ, ਟਾਟਾ ਸੰਸ, ਰਿਲਾਇੰਸ ਰਿਟੇਲ ਜਿਹੇ ਈ-ਕਾਮਰਸ ਇਕਾਈਆਂ ਅਤੇ ਉਪਭੋਗਤਾ ਫੋਰਮਾਂ, ਵਿਧੀ ਯੂਨੀਵਰਸਿਟੀਆਂ, ਵਕੀਲਾਂ, ਐੱਫਆਈਸੀਸੀਆਈ, ਸੀਆਈਆਈ ਅਤੇ ਉਪਭੋਗਤਾ ਅਧਿਕਾਰ ਕਾਰਜਕਰਤਾਂ ਆਦਿ ਨੂੰ ਇਸ ਮੀਟਿੰਗ ਵਿੱਚ ਹਿੱਸਾ ਲੈਣ ਲਈ ਸੱਦਾ ਦਿੱਤਾ ਹੈ।
ਇਸ ਸੱਦਾ –ਪੱਤਰ ਦੇ ਨਾਲ ਸ਼੍ਰੀ ਸਿੰਘ ਨੇ 20 ਜਨਵਰੀ, 2022 ਦੀ ਯੂਰਪੀਅਨ ਆਯੋਗ ਦੀ ਇੱਕ ਪ੍ਰੈੱਸ ਰਿਲੀਜ਼ ਵੀ ਸਾਝੀ ਕੀਤੀ ਹੈ ਜਿਸ ਵਿੱਚ ਪੂਰੇ ਯੂਰਪੀਅਨ ਆਯੋਗ ਦੀ 223 ਪ੍ਰਮੁੱਖ ਵੈਬਸਾਈਟਾਂ ‘ਤੇ ਆਈ ਔਨਲਾਈਨ ਉਪਭੋਗਤਾ ਸਮੀਖਿਆਵਾਂ ਦੀ ਸਕ੍ਰੀਨਿੰਗ ਦੇ ਪਰਿਣਾਮਾਂ ‘ਤੇ ਚਾਨਣਾ ਪਾਇਆ ਗਿਆ ਹੈ। ਸਕ੍ਰੀਨਿੰਗ ਪਰਿਣਾਮਾਂ ਵਿੱਚ ਇਸ ਗੱਲ ਨੂੰ ਰੇਖਾਂਕਿਤ ਕੀਤਾ ਗਿਆ ਹੈ ਕਿ ਘੱਟ ਤੋਂ ਘੱਟ 55% ਵੈਬਸਾਈਟਾਂ ਨੇ ਯੂਰਪੀਅਨ ਆਯੋਗ ਦੇ ਅਨੁਸਿਚ ਵਣਜ ਵਿਵਹਾਰ ਨਿਰਦੇਸ਼ ਦਾ ਉਲੰਘਣ ਕੀਤੀ ਹੈ।
ਇਸ ਨਿਰਦੇਸ਼ ਵਿੱਚ ਇੱਕ ਸੂਚਿਤ ਵਿਕਲਪ ਬਣਾਉਣ ਲਈ ਉਪਭੋਗਤਾਵਾਂ ਨੂੰ ਸੱਚੀ ਜਾਣਕਾਰੀ ਦੇਣ ਦੀ ਜ਼ਰੂਰਤ ਦੱਸੀ ਗਈ ਹੈ। ਇਸ ਦੇ ਇਲਾਵਾ 223 ਵਿੱਚੋਂ ਵੈਬਸਾਈਟਾਂ ਵਿੱਚ 144 ਵਿੱਚ, ਅਧਿਕਾਰੀ ਇਸ ਗੱਲ ਦੀ ਪੁਸ਼ਟੀ ਨਹੀਂ ਕਰ ਸਕੇ ਕਿ ਵਪਾਰੀ ਇਹ ਸੁਨਿਸ਼ਚਿਤ ਕਰਨ ਲਈ ਕਾਫੀ ਯਨਤ ਕਰ ਰਹੇ ਸਨ ਕਿ ਸਮੀਖਿਆ ਪ੍ਰਾਮਾਣਿਕ ਹੋਵੇ ਜੇਕਰ ਉਹ ਉਨ੍ਹਾਂ ਉਪਭੋਗਤਾਵਾਂ ਦੁਆਰਾ ਪੋਸਟ ਨਹੀਂ ਕੀਤੀ ਗਈ ਸੀ ਜਿਨ੍ਹਾਂ ਨੇ ਵਾਸਤਵ ਵਿੱਚ ਸਮੀਖਿਆ ਕੀਤੇ ਗਏ ਉਤਪਾਦ ਜਾਂ ਸੇਵਾ ਦਾ ਉਪਯੋਗ ਕੀਤਾ ਸੀ।
ਪੱਤਰ ਵਿੱਚ ਕਿਹਾ ਕਿ ਇਹ ਜ਼ਿਕਰ ਕਰਨਾ ਪ੍ਰਾਸੰਗਿਕ ਹੈ ਕਿ ਵਧਦੇ ਇੰਟਰਨੈੱਟ ਅਤੇ ਸਮਾਰਟਫੋਨ ਦੇ ਉਪਯੋਗ ਦੇ ਸਮੇਂ ਵਿੱਚ, ਉਪਭੋਗਤਾ ਸਮਾਨ ਤੇ ਸੇਵਾਵਾਂ ਦੀ ਖਰੀਦ ਲਈ ਔਨਲਾਈਨ ਖਰੀਦਦਾਰੀ ਕਰ ਰਹੇ ਹਨ। ਇਹ ਦੇਖਦੇ ਹੋਏ ਕਿ ਈ-ਕਾਮਰਸ ਪਲੈਟਫਾਰਮ ‘ਤੇ ਉਤਪਾਦ ਨੂੰ ਭੌਤਿਕ ਰੂਪ ਤੋਂ ਦੇਖਣ ਜਾਂ ਜਾਂਚ ਦਾ ਕਈ ਵੀ ਅਵਸਰ ਨਹੀਂ ਹੁੰਦਾ ਅਤੇ ਇਹ ਇੱਕ ਆਭਾਸੀ ਖਰੀਦਾਰੀ ਦਾ ਅਨੁਭਵ ਹੁੰਦਾ ਹੈ।
ਉਪਭੋਗਤਾ, ਸਮਾਨ ਜਾ ਸੇਵਾ ਖਰੀਦਣ ਵਾਲੇ ਉਪਯੋਗਕਰਤਾ ਦੀ ਰਾਏ ਅਤੇ ਅਨੁਭਵ ਨੂੰ ਜਾਣਨ ਲਈ ਈ-ਕਾਮਰਸ ਪਲੈਟਫਰਾਮ ਤੇ ਪੋਸਟ ਕੀਤੀਆਂ ਗਈਆਂ ਸਮੀਖਿਆਵਾਂ ‘ਤੇ ਬਹੁਤ ਅਧਿਕ ਭਰੋਸਾ ਕਰਦੇ ਹਨ। ਇਸ ਤਰ੍ਹਾਂ ਨਕਲੀ ਅਤੇ ਭ੍ਰਾਮਕ ਸਮੀਖਿਆਵਾਂ ਦੇ ਕਾਰਨ ਉਪਭੋਗਤਾ ਸੁਰੱਖਿਆ ਅਧਿਨਿਯਮ, 2019 ਦੇ ਤਹਿਤ ਉਪਭੋਗਤਾ ਦੇ ਜਾਣਕਾਰੀ ਪ੍ਰਾਪਤ ਕਰਨ ਦੇ ਅਧਿਕਾਰ ਦਾ ਉਲੰਘਣ ਹੁੰਦਾ ਹੈ।
ਪੱਤਰ ਵਿੱਚ ਕਿਹਾ ਗਿਆ ਹੈ ਤਾਂਕਿ ਇਹ ਮੁੱਦਾ ਦੈਨਿਕ ਅਧਾਰ ‘ਤੇ ਔਨਲਾਈਨ ਖਰੀਦਦਾਰੀ ਕਰਨ ਵਾਲੇ ਲੋਕਾਂ ‘ਤੇ ਅਤੇ ਉਪਭੋਗਤਾ ਦੇ ਰੂਪ ਵਿੱਚ ਉਨ੍ਹਾਂ ਦੇ ਅਧਿਕਾਰਾਂ ‘ਤੇ ਮਹੱਤਵਪੂਰਨ ਪ੍ਰਭਾਵ ਪਿਆ ਹੈ ਇਸ ਲਈ ਇਹ ਮਹੱਤਵਪੂਰਨ ਹੈ ਕਿ ਇਸ ਦੀ ਅਧਿਕ ਅਤੇ ਵਿਸਤਾਰ ਨਾਲ ਜਾਂਚ ਕੀਤਾ ਜਾਵੇ।
ਰਾਸ਼ਟਰਪਤੀ ਸਕੱਤਰੇਤ
ਰਾਸ਼ਟਰਪਤੀ ਨੇ ਈਸਟਰ ਦੀਆਂ ਵਧਾਈਆਂ ਦਿੱਤੀਆਂ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਈਸਟਰ ਦੀ ਪੂਰਵ ਸੰਧਿਆ ‘ਤੇ ਆਪਣੇ ਸੰਦੇਸ਼ ਵਿੱਚ ਕਿਹਾ ਹੈ: -
“ਈਸਟਰ ਦੇ ਪਾਵਨ ਅਵਸਰ ’ਤੇ ਮੈਂ ਭਾਰਤ ਅਤੇ ਵਿਦੇਸ਼ਾਂ ਵਿੱਚ ਰਹਿ ਰਹੇ ਸਾਰੇ ਦੇਸ਼ਵਾਸੀਆਂ ਨੂੰ ਵਿਸ਼ੇਸ਼ ਤੌਰ ’ਤੇ ਈਸਾਈ ਭਾਈਚਾਰੇ ਦੇ ਲੋਕਾਂ ਨੂੰ, ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਅਜਿਹੀ ਮਾਨਤਾ ਹੈ ਕਿ ਅੱਜ ਦੇ ਦਿਨ ਹੀ ਯੀਸ਼ੂ ਮਸੀਹ  ਨੇ ਦੁਬਾਰਾ ਅਵਤਾਰ ਧਾਰਿਆ ਸੀ। ਇਸੇ ਸ਼ੁਭ ਅਵਸਰ ਦੀ ਯਾਦ ਵਿੱਚ ‘ਈਸਟਰ’ ਦਾ ਤਿਉਹਾਰ ਮਨਾਇਆ ਜਾਂਦਾ ਹੈ। ਯੀਸ਼ੂ ਦੇ ਪੈਰੋਕਾਰਾਂ ਲਈ ਅਤਿ ਪਵਿੱਤਰ ਇਹ ਤਿਉਹਾਰ ਸਾਨੂੰ ਪ੍ਰੇਮ, ਤਿਆਗ ਅਤੇ ਖਿਮਾ ਦੇ ਮਾਰਗ ’ਕੇ ਚਲਣ ਲਈ ਪ੍ਰੇਰਿਤ ਕਰਦਾ ਹੈ। ਆਓ, ਅਸੀਂ ਯੀਸ਼ੂ ਮਸੀਹ ਦੀਆਂ ਸਿੱਖਿਆਵਾਂ ਤੋਂ ਪ੍ਰੇਰਣਾ ਲਈਏ ਅਤੇ ਸੰਪੂਰਨ ਮਾਨਵਤਾ ਦੀ ਭਲਾਈ ਲਈ ਇੱਕਠੇ ਮਿਲ ਕੇ ਕੰਮ ਕਰੀਏ।
ਮੇਰੀ ਕਾਮਨਾ ਹੈ ਕਿ ਇਸ ਤਿਉਹਾਰ ਜ਼ਰੀਏ ਸਾਡੇ ਦਰਮਿਆਨ ਆਪਸੀ ਏਕਤਾ ਦੀ ਭਾਵਨਾ ਮਜ਼ਬੂਤ ਹੋਵੇ ਅਤੇ ਸਾਡੇ ਰਾਸ਼ਟਰ ਅਤੇ ਸਮਾਜ ਦੀ ਖੁਸ਼ਹਾਲੀ ਅਤੇ ਸਮ੍ਰਿੱਧੀ ਲਈ ਅਸੀਂ ਸਾਰੇ ਪ੍ਰਤੀਬੱਧ ਹੋ ਕੇ ਅੱਗੇ ਵਧਦੇ ਰਹੀਏ। ਇਸ ਸਮੇਂ ਅਸੀਂ ਇਹ ਵੀ ਸੰਕਲਪ ਲਈਏ ਕਿ ਕੋਵਿਡ-19 ਤੋਂ ਪੈਦਾ ਆਪਦਾ ਦਾ ਸਾਹਮਣਾ ਕਰਨ ਵਿੱਚ ਅਸੀਂ ਸਾਰੇ ‘ਸੋਸ਼ਲ ਡਿਸਟੈਂਸਿੰਗ’ ਅਤੇ ਹੋਰ ਸਰਕਾਰੀ ਨਿਰਦੇਸ਼ਾਂ ਦਾ ਪਾਲਣ ਕਰਦੇ ਹੋਏ ਇਸ ਪਵਿੱਤਰ ਉਤਸਵ ਨੂੰ ਘਰ ਵਿੱਚ ਰਹਿ ਕੇ ਪਰਿਵਾਰ ਦੇ ਨਾਲ ਮਨਾਈਏ।”
Click here to see President's message in Hindi
ਰੱਖਿਆ ਮੰਤਰਾਲਾ
89 ਜੈਂਟਲਮੈੱਨ ਕੈਡੇਟਸ ਨੇ ਆਫਿਸਰਜ਼ ਟ੍ਰੇਨਿੰਗ ਅਕੈਡਮੀ ਗਯਾ  ਤੋਂ 12 ਜੂਨ 2021 ਨੂੰ ਪਾਸਆਊਟ ਕੀਤਾ
ਕੁੱਲ 89 ਜੈਂਟਲਮੈੱਨ ਕੈਡੇਟਸ  — 46 ਕੋਰਸ , 60 ਜੈਂਟਲਮੈੱਨ ਕੈਡੇਟਸ ਤਕਨੀਕੀ ਐਂਟਰੀ ਸਕੀਮ  — 43 ਕੋਰਸ ਅਤੇ 9 ਅਸਮ ਰਾਈਫਲਸ ਤੋਂ) ਨੇ ਅੱਜ ਕੋਵਿਡ ਪ੍ਰੋਟੋਕੋਲਸ ਦੀ ਸਖ਼ਤ ਪਾਲਣਾ ਕਰਦਿਆਂ ਇੱਕ ਸ਼ਾਨਦਾਰ ਪਾਸਿੰਗ ਆਊਟ ਪਰੇਡ ਨਾਲ ਆਫਿਸਰਜ਼ ਟ੍ਰੇਨਿੰਗ ਅਕੈਡਮੀ ਗਯਾ  ਤੋਂ ਪਾਸਆਊਟ ਕੀਤਾ ਹੈ । ਟੀ ਈ ਐੱਸ ਕੋਰਸ ਵਾਲੇ ਨੌਜਵਾਨ ਅਧਿਕਾਰੀ ਹੁਣ ਇੰਜੀਨੀਅਰਿੰਗ ਵਿੱਚ ਡਿਗਰੀ ਲਈ ਵੱਖ ਵੱਖ ਆਰਮੀ ਕੈਡੇਟ ਟ੍ਰੇਨਿੰਗ ਵਿੰਗਸ ਆਫ ਮਿਲਟਰੀ ਕਾਲਜ ਆਫ ਇਲੈਕਟ੍ਰਾਨਿਕਸ ਅਤੇ ਮਕੈਨਿਕਲ ਇੰਜੀਨੀਅਰਿੰਗ  , ਸਿਕੰਦਰਾਬਾਦ , ਮਿਲਟਰੀ ਕਾਲਜ ਆਫ ਟੈਲੀਕਮਿਊਨੀਕੇਸ਼ਨ ਇੰਜੀਨੀਅਰਿੰਗ  , ਮਹੋ ਅਤੇ ਕਾਲਜ ਆਫ ਮਿਲਟਰੀ ਇੰਜੀਨੀਅਰਿੰਗ  , ਪੁਣੇ ਜਾਣਗੇ ।
ਸਮੀਖਿਆ ਅਧਿਕਾਰੀ ਲੈਫਟੀਨੈਂਟ ਜਨਰਲ ਜੀ ਏ ਬੀ ਰੈੱਡੀ , ਕਮਾਂਡੈਂਟ , ਆਫਿਸਰਜ਼ ਟ੍ਰੇਨਿੰਗ ਅਕੈਡਮੀ ਗਯਾ ਨੇ ਪਰੇਡ ਦੀ ਸਮੀਖਿਆ ਕੀਤੀ । ਸਾਰਾ ਸਮਾਗਮ ਕੋਵਿਡ ਸਾਵਧਾਨੀਆਂ ਦੇ ਨਾਲ ਚਲਾਇਆ ਗਿਆ ਅਤੇ ਸਮਾਗਮ ਦੌਰਾਨ ਸਮਾਜਿਕ ਦੂਰੀ ਅਤੇ ਵਿਅਕਤੀਗਤ ਸੁਰੱਖਿਆ ਪ੍ਰੋਟੋਕੋਲਸ ਦੀ ਸਖ਼ਤੀ ਨਾਲ ਪਾਲਣਾ ਕੀਤੀ ਗਈ ।
ਪਾਸਿੰਗ ਆਊਟ ਸਪੈਸ਼ਲ ਕਮਿਸ਼ਨਡ ਆਫਿਸਰਸ ਕੋਰਸ ਵਿੱਚ ਮੈਰਿਟ ਦੇ ਅਧਾਰ ਤੇ ਪਹਿਲੇ ਸਥਾਨ ਲਈ ਚਾਂਦੀ ਦੇ ਤਮਗੇ ਨਾਲ ਅਕੈਡਮੀ ਕੈਡੇਟ ਅਡਜੂਟੈਂਟ ਗੁਰੂ ਮਾਯੂਮ ਕੈਨੇਡੀ ਸ਼ਰਮਾ ਨੂੰ ਸਨਮਾਨਿਤ ਕੀਤਾ ਗਿਆ ਅਤੇ ਸਪਰਿੰਗ ਟਰਮ ਦੌਰਾਨ ਸਰਵੋਤਮ ਸਮੁੱਚੀ ਪ੍ਰਫਾਰਮੈਂਸ ਲਈ ਚੀਫ਼ ਆਫ ਆਰਮੀ ਸਟਾਫ ਬੈਨਰ ਦਾ ਪੁਰਸਕਾਰ ਗੁਰੇਜ਼ ਕੰਪਨੀ ਨੂੰ ਦਿੱਤਾ ਗਿਆ ।
ਪਰੇਡ ਨੂੰ ਸੰਬੋਧਨ ਕਰਦਿਆਂ ਕਮਾਂਡੈਂਟ ਨੇ ਜੈਂਟਲਮੈੱਨ ਕੈਡੇਟਾਂ ਨੂੰ ਉਨ੍ਹਾਂ ਦੀ ਸ਼ਾਨਦਾਰ ਡਰਿੱਲ ਲਈ ਵਧਾਈ ਦਿੱਤੀ ਅਤੇ ਉਨ੍ਹਾਂ ਨੇ ਨੌਜਵਾਨ ਅਧਿਕਾਰੀਆਂ ਨੂੰ ਜ਼ੋਰ ਦੇ ਕੇ ਆਪਣੇ ਰਾਸ਼ਟਰ ਅਤੇ ਉਸਦਾ ਅਲਮਾ ਮੇਟਰ ਦੇ ਮਾਣ ਲਈ ਨਿਸਵਾਰਥ , ਸਮਰਪਿਤ ਅਤੇ ਪੇਸ਼ਾਵਰਾਨਾ ਸੇਵਾ ਦੇਣ ਲਈ ਕਿਹਾ । ਉਨ੍ਹਾਂ ਨੇ ਮੁਸ਼ਕਿਲਾਂ ਖਿ਼ਲਾਫ਼ ਲੜਨ ਅਤੇ ਯੁੱਧ ਦੇ ਮੈਦਾਨ ਵਿੱਚ ਆਉਣ ਵਾਲੀਆਂ ਕਈ ਚੁਣੌਤੀਆਂ ਲਈ ਨਵੀਨਤਮ ਹੁੰਗਾਰਿਆਂ ਦੀ ਅਗਵਾਈ ਕਰਨ ਅਤੇ ਵਿਦਵਾਨ ਯੋਧੇ ਬਣਨ ਦੇ ਮਹੱਤਵ ਤੇ ਜ਼ੋਰ ਦਿੱਤਾ । ਗੌਰਵਮਈ ਮਾਪਿਆਂ ਨੂੰ ਵਧਾਈ ਦਿੰਦਿਆਂ ਜੋ ਇਸ ਈਵੈਂਟ ਨੂੰ ਲਾਈਵ ਸਟ੍ਰੀਮਿੰਗ ਰਾਹੀਂ ਦੇਖ ਰਹੇ ਸਨ, ਲੈਫਟੀਨੈਂਟ ਜਨਰਲ ਜੀ ਏ ਵੀ ਰੈੱਡੀ ਨੇ ਕਿਹਾ ਕਿ ਉਹ ਉਨ੍ਹਾਂ ਕਿਸਮਤ ਵਾਲੇ ਲੋਕਾਂ ਵਿੱਚੋਂ ਹਨ , ਜਿਨ੍ਹਾਂ ਦੇ ਸਪੁੱਤਰਾਂ ਨੂੰ ਹਥਿਆਰਬੰਦ ਸੈਨਾਵਾਂ ਵਿੱਚ ਸੇਵਾ ਕਰਨ ਦਾ ਮੌਕਾ ਮਿਲੇਗਾ ਅਤੇ ਇਹ ਵਿਸ਼ਵ ਵਿੱਚ ਸਭ ਤੋਂ ਉੱਤਮ ਸੇਵਾ ਹੈ ।
ਆਫਿਸਰਜ਼ ਟ੍ਰੇਨਿੰਗ ਅਕੈਡਮੀ ਗਯਾ ਨੂੰ 18 ਜੁਲਾਈ 2011 ਨੂੰ “ਸ਼ੌਰਯਾ ਗਿਆਨ ਸੰਕਪਲ” ਦੇ ਆਦਰਸ਼ ਨਾਲ ਖੜ੍ਹਾ ਕੀਤਾ ਗਿਆ ਸੀ ।ਇਸ ਵੇਲੇ ਅਕੈਡਮੀ ਟੈਕਨੀਕਲ ਐਂਟਰੀ ਸਕੀਮ  ਅਤੇ ਸਪੈਸ਼ਲ ਕਮਿਸ਼ਨਡ ਆਫਿਸਰ  ਐਂਟਰੀਜ਼ ਲਈ ਸਿਖਲਾਈ ਦਿੰਦੀ ਹੈ । ਟੀ ਈ ਐੱਸ ਕੋਰਸ ਵਾਲੇ ਜੈਂਟਲਮੈੱਨ ਕੈਡੇਟਸ ਆਪਣੇ ਇੰਟਰਮੀਡੀਏਟ ਪ੍ਰੀਖਿਆਵਾਂ ਨੂੰ ਮੁਕੰਮਲ ਕਰਨ ਤੋਂ ਬਾਅਦ ਅਕੈਡਮੀ ਵਿੱਚ ਦਾਖ਼ਲਾ ਲੈ ਸਕਦੇ ਹਨ , ਜਦਕਿ ਐੱਸ ਸੀ ਓ ਜੈਂਟਲਮੈੱਨ ਕੈਡੇਟਸ ਰੈਂਕਾਂ ਵਿੱਚੋਂ ਚੁਣੇ ਜਾਂਦੇ ਹਨ ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਟੈਸਟਾਂ ਬਾਰੇ ਸਿਹਤ ਮੰਤਰਾਲੇ ਵੱਲੋਂ ਤਾਜ਼ਾ ਸਲਾਹ ਜਾਰੀ ।
ਖਣ ਕਰਨ ਦਾ ਅਮਲ ਸੁਖਾਲਾ ਹੋਇਆ - ਪਹਿਲੀ ਵਾਰ ਮੰਗ ਤੇ ਟੈਸਟਿੰਗ ਦਾ ਬੰਦੋਬਸਤ ।
ਭਾਰਤ ਵਿੱਚ ਕੋਵਿਡ-19 ਦੀ ਰੋਜ਼ਾਨਾ ਪ੍ਰੀਖਣ ਸਮਰਥਾ ਵਿੱਚ ਬੇਮਿਸਾਲ ਉਛਾਲ ਆਇਆ ਹੈ। ਲਗਾਤਾਰ ਦੋ ਦਿਨ ਰੋਜ਼ਾਨਾ 11.70 ਲੱਖ ਤੋਂ ਵੀ ਵੱਧ ਟੈਸਟ ਕੀਤੇ ਗਏ ਹਨ। ਦੇਸ਼ ਭਰ ਵਿੱਚ ਹੁਣ ਤੱਕ 4 ਕਰੋੜ 77 ਲੱਖ ਟੈਸਟ ਕੀਤੇ ਜਾ ਚੁੱਕੇ ਹਨ। ਇਸ ਵੇਲੇ ਸੂਬਿਆਂ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੋਵਿਡ-19 ਦੀਆਂ ਟੈਸਟ ਸਹੂਲਤਾਂ ਲਈ 1647 ਲੈਬਾਰਟਰੀਆਂ ਕੰਮ ਕਰ ਰਹੀਆਂ ਹਨ। ਇਸੇ ਪਿਛੋਕੜ ਵਿੱਚ ਸਿਹਤ ਮੰਤਰਾਲੇ ਵੱਲੋਂ ਟੈਸਟਾਂ ਬਾਰੇ ਤਾਜ਼ਾ ਸਲਾਹ ਜਾਰੀ ਕੀਤੀ ਗਈ ਹੈ।
ਕੋਵਿਡ-19 ਬਾਰੇ ਕੌਮੀ ਟਾਸਕ ਫੋਰਸ ਦੀ ਸਿਫਾਰਸ਼ ਤੇ ਟੈਸਟ ਕਰਵਾਉਣ ਦਾ ਅਮਲ ਸੁਖਾਲਾ ਕਰਨ ਵਾਲੀ ਨਵੀਂ ਸਲਾਹ ਜਾਰੀ ਕੀਤੀ ਗਈ ਹੈ ਅਤੇ ਇਸ ਵਿੱਚ ਸੂਬਾ ਅਥਾਰਟੀਆਂ ਨੂੰ ਲੋਕਾਂ ਵਾਸਤੇ ਸੁਖਾਲੀ ਟੈਸਟਿੰਗ ਸੰਭਵ ਬਣਾਉਣ ਲਈ ਵਧੇਰੇ ਆਜ਼ਾਦੀ ਤੇ ਲਚੀਲਾਪਨ ਪ੍ਰਦਾਨ ਕੀਤਾ ਗਿਆ ਹੈ।
ਟੈਸਟਾਂ ਦੀ ਉਚੇਰੀ ਦਰ ਹਾਸਲ ਕਰਨ ਨੂੰ ਯਕੀਨੀ ਬਣਾਉਣ ਲਈ ਵਧੇਰੇ ਸੁਖਾਲੇ ਅਮਲ ਦੇ ਨਾਲ ਨਾਲ ਪਹਿਲੀ ਵਾਰ ਨਿਰਦੇਸ਼ ਲੀਹਾਂ ਵਿੱਚ ਮੰਗ ਦੇ ਅਧਾਰ ਤੇ ਟੈਸਟਿੰਗ ਦਾ ਬੰਦੋਬਸਤ ਕੀਤਾ ਗਿਆ ਹੈ।
ਤਾਜ਼ਾ ਸਲਾਹ ਵਿੱਚ ਕੰਟੇਨਮੈਂਟ ਜ਼ੋਨਾਂ ਵਿੱਚ ਆਮ ਨਿਗਰਾਨੀ ਤੇ ਦਾਖਲੇ ਵਾਲੀਆਂ ਥਾਵਾਂ ਤੇ ਸਕਰੀਨਿੰਗ ਦੀ ਤਰਜੀਹ ਦਿੱਤੀ ਗਈ ਹੈ। ਗੈਰ ਕੰਟੇਨਮੈਂਟ ਖੇਤਰਾਂ ਵਿੱਚ ਆਮ ਨਿਗਰਾਨੀ ਅਤੇ ਹਸਪਤਾਲਾਂ ਵਿੱਚ ਟੈਸਟ ਦੀ ਤਰਜੀਹ ਵੀ ਨਿਸ਼ਚਿਤ ਕੀਤੀ ਗਈ ਹੈ। ਤਾਜ਼ਾ ਤਰੀਨ ਸਲਾਹ ਵਿੱਚ ਕੋਵਿਡ ਬਾਰੇ ਜਿੱਥੇ ਲੱਛਣਾਂ ਵਾਲੇ ਅਤੇ ਬਿਨਾਂ ਲੱਛਣ ਵਿਅਕਤੀਆਂ ਬਾਰੇ ਟੈਸਟ ਅਮਲ ਸੁਖਾਲਾ ਕੀਤਾ ਗਿਆ ਹੈ, ਉੱਥੇ ਇਹ ਵੀ ਕਿਹਾ ਗਿਆ ਹੈ ਕਿ ਟੈਸਟ ਸਹੂਲਤ ਦੀ ਅਣਹੋਂਦ ਕਾਰਨ ਜਣੇਪੇ ਨੂੰ ਲੰਬਿਤ ਨਾ ਕੀਤਾ ਜਾਵੇ। ਭਾਵੇਂ ਕਿ ਗਰਭਵਤੀ ਔਰਤ ਦੇ ਨਮੂਨੇ ਲੈ ਕੇ ਟੈਸਟਾਂ ਲਈ ਉਸੇ ਵੇਲੇ ਭੇਜੇ ਜਾਣ । ਗਰਭਵਤੀ ਔਰਤਾਂ ਨੂੰ ਟੈਸਟ ਸਹੂਲਤਾਂ ਨਾ ਹੋਣ ਕਾਰਨ ਹੋਰ ਕਿਤੇ ਰੈਫਰ ਨਾ ਕੀਤਾ ਜਾਵੇ। ਕੋਵਿਡ-19 ਦਾ ਟੈਸਟ ਪਾਜ਼ਿਟਿਵ ਪਾਏ ਜਾਣ ਤੇ ਮਾਵਾਂ ਨੂੰ ਮਾਸਕ ਪਹਿਨਣ ਤੇ ਜੱਚਾ ਦੀ 14 ਦਿਨ ਤੱਕ ਦੀ ਸਾਂਭ-ਸੰਭਾਲ ਦੌਰਾਨ ਵਾਰ ਵਾਰ ਹੱਥ ਧੋਣ ਨੂੰ ਕਿਹਾ ਜਾਵੇ। ਜੱਚਾ ਨੂੰ ਬੱਚੇ ਨੂੰ ਦੁੱਧ ਚੁੰਘਾਉਣ ਤੋਂ ਪਹਿਲਾਂ ਛਾਤੀ ਨੂੰ ਚੰਗੀ ਤਰਾਂ ਸਾਫ ਕਰਨ ਲਈ ਵੀ ਕਿਹਾ ਜਾਵੇ। ਇਸ ਤਰਾਂ ਨਵਜਾਤ ਬੱਚਿਆਂ ਤੱਕ ਕੋਵਿਡ ਬਿਮਾਰੀ ਦਾ ਸੰਚਾਰ ਘਟਾਇਆ ਜਾ ਸਕਦਾ ਹੈ।
(ਸਿਹਤ ਮੰਤਰਾਲੇ ਵੱਲੋਂ ਜਾਰੀ ਤਾਜ਼ਾ ਸਲਾਹ ਵਿੱਚ ਮੰਗ ਦੇ ਅਧਾਰ ਤੇ ਟੈਸਟ ਕਰਵਾਏ ਜਾਣ ਦੀ ਇੱਕ ਬਿਲਕੁਲ ਨਵੀਂ ਧਾਰਾ ਸ਼ਾਮਿਲ ਕੀਤੀ ਗਈ ਹੈ ਤੇ ਇਸ ਕੰਮ ਲਈ ਹੁਣ ਟੈਸਟ ਵਾਸਤੇ ਪਹਿਲਾਂ ਡਾਕਟਰ ਤੋਂ ਪਰਚੀ ਲਿਖਵਾਏ ਜਾਣ ਦੀ ਲੋੜ ਨਹੀਂ ਹੋਵੇਗੀ, ਭਾਵੇਂ ਕਿ ਸੂਬਾ ਸਰਕਾਰਾਂ ਸੁਖਾਲੇ ਕੀਤੇ ਗਏ ਅਮਲ ਬਾਰੇ ਫੈਸਲਾ ਲੈਣ ਲਈ ਸੁਤੰਤਰ ਹਨ ।
ਐਮਵੀ/ਐਸਜੇ
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ 2021 ਸੱਭਿਆਚਾਰਕ ਪ੍ਰੋਗਰਾਮ ਤਣਾਅ ਦੂਰ ਕਰਨ  ਲਈ ਇੱਕ ਸ਼ਾਨਦਾਰ ਈਵੈਂਟ ਹੈ: ਕੇਆਈਯੂਜੀ ਐਥਲੀਟ
ਜੈਨ ਯੂਨੀਵਰਸਿਟੀ ਦੇ ਵਿਦਿਆਰਥੀ 25 ਅਪ੍ਰੈਲ 2022 ਤੋਂ 2 ਮਈ 2022 ਤੱਕ ਵਿਲੱਖਣ ਸੱਭਿਆਚਾਰਕ ਪ੍ਰੋਗਰਾਮਾਂ ਅਤੇ ਦਸਤਕਾਰੀ ਸਟਾਲਾਂ ਦਾ ਆਯੋਜਨ ਕਰਨ ਲਈ ਇਕੱਠੇ ਹੋਏ
ਜਦੋਂ ਕਿ ਅਥਲੀਟ ਦਿਨ ਵੇਲੇ ਆਪਣੇ ਵਿਭਿੰਨ ਮੁਕਾਬਲਿਆਂ ਵਿੱਚ ਸਖ਼ਤ ਮਿਹਨਤ ਕਰਦੇ ਹਨ, ਉੱਥੇ ਜੈਨ ਯੂਨੀਵਰਸਿਟੀ, ਜੋ ਕਿ ਬੈਂਗਲੁਰੂ ਵਿੱਚ ਖੇਲੋ ਇੰਡੀਆ ਯੂਨੀਵਰਸਿਟੀ ਖੇਡਾਂ 2021 ਦੀ ਮੇਜ਼ਬਾਨੀ ਕਰ ਰਹੀ ਹੈ, ਦੇ ਵਿਦਿਆਰਥੀਆਂ ਨੇ 25 ਅਪ੍ਰੈਲ 2022 ਤੋਂ 2 ਮਈ 2022 ਤੱਕ ਇੱਕ ਸੱਭਿਆਚਾਰਕ ਪ੍ਰੋਗਰਾਮ ਜ਼ਰੀਏ ਐਥਲੀਟਾਂ ਦਾ ਮਨੋਰੰਜਨ ਕਰਨ ਅਤੇ ਮਾਹੌਲ ਨੂੰ ਉਤਸ਼ਾਹ ਭਰਪੂਰ ਰੱਖਣ ਦੀ ਜ਼ਿੰਮੇਵਾਰੀ ਲਈ ਹੈ।
ਜੈਨ ਯੂਨੀਵਰਸਿਟੀ ਕੈਂਪਸ ਦੇ ਇੱਕ ਵੱਡੇ ਮੈਦਾਨ ਵਿੱਚ, ਸੱਭਿਆਚਾਰਕ ਪ੍ਰੋਗਰਾਮ ਦੇ ਪ੍ਰਬੰਧਕਾਂ ਨੇ ਇੱਕ ਵਿਸ਼ਾਲ ਸਟੇਜ ਬਣਾਇਆ ਹੈ, ਜਿਸ 'ਤੇ ਅੱਠ ਦਿਨ ਚੱਲਣ ਵਾਲੇ ਸਮਾਗਮ ਦੌਰਾਨ ਡਾਂਸ, ਸੰਗੀਤ ਅਤੇ ਫੈਸ਼ਨ ਸਮੇਤ ਹੋਰ ਪੇਸ਼ਕਾਰੀਆਂ ਕੀਤੀਆਂ ਜਾਣਗੀਆਂ। ਸੱਭਿਆਚਾਰਕ ਪ੍ਰੋਗਰਾਮ, ਜੋ ਕਿ ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ 2021 ਵਿੱਚ ਮੌਜੂਦ ਸਾਰਿਆਂ  ਲਈ ਖੁੱਲ੍ਹਾ ਹੈ, ਵਿੱਚ ਕਾਵੇਰੀ ਹੈਂਡੀਕ੍ਰਾਫਟਸ, ਜੂਟ ਬੈਗ ਅਤੇ ਕੁਦਰਤੀ ਸਾਬਣ ਜਿਹੀਆਂ ਦਿਲਚਸਪ ਵਸਤੂਆਂ ਦੇ ਨਾਲ ਕਈ ਸਟਾਲ ਵੀ ਹਨ। ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ 2021 ਦੇ ਆਯੋਜਕਾਂ ਨੇ ਇਹ ਵੀ ਯਕੀਨੀ ਬਣਾਇਆ ਹੈ ਕਿ ਇੱਥੇ ਇੱਕ ਮਜ਼ਬੂਤ ਸੁਰੱਖਿਆ ਪ੍ਰਣਾਲੀ ਮੌਜੂਦ ਹੈ ਤਾਂ ਜੋ ਇਹ ਯਕੀਨੀ ਬਣਾਇਆ ਜਾ ਸਕੇ ਕਿ ਸਾਰੇ ਵਿਅਕਤੀ ਕੈਂਪਸ ਵਿੱਚ ਸੁਰੱਖਿਅਤ ਮਹਿਸੂਸ ਕਰ ਸਕਣ, ਜਦੋਂ ਕਿ ਖੇਡਾਂ ਅਤੇ ਸੱਭਿਆਚਾਰਕ ਸਮਾਗਮ ਦਿਨ ਭਰ ਹੁੰਦੇ ਰਹਿੰਦੇ ਹਨ।
ਸਮਾਗਮ ਲਈ ਕਲਾਕਾਰਾਂ ਦੀ ਚੋਣ ਕਿਵੇਂ ਕੀਤੀ ਗਈ ਹੈ, ਇਸ ਬਾਰੇ ਬੋਲਦਿਆਂ, ਨਿਕਿਤਾ ਸਿਲ, ਓਵਰਆਲ ਕਲਚਰਲ ਕੋਆਰਡੀਨੇਟਰ ਅਤੇ ਜੈਨ ਯੂਨੀਵਰਸਿਟੀ ਦੀ ਇੱਕ ਵਿਦਿਆਰਥੀ ਨੇ ਕਿਹਾ, "ਜੈਨ ਯੂਨੀਵਰਸਿਟੀ ਦੇ ਸਾਰੇ ਕਾਲਜਾਂ ਵਿੱਚ ਡਾਂਸ, ਸੰਗੀਤ ਅਤੇ ਫੈਸ਼ਨ ਲਈ ਆਪੋ-ਆਪਣੀਆਂ ਪ੍ਰੋਫੈਸ਼ਨਲ ਟੀਮਾਂ ਮੌਜੂਦ ਹਨ। ਇਸ ਲਈ, ਕਾਲਜਾਂ ਨੇ ਸੱਭਿਆਚਾਰਕ ਈਵੈਂਟਸ ਵਿੱਚ ਪੇਸ਼ ਕੀਤੀ ਜਾ ਰਹੀ ਕਲਾ ਦੀ ਹਰੇਕ ਵੰਨਗੀ ਲਈ ਆਪਣੀਆਂ ਟੀਮਾਂ ਭੇਜੀਆਂ ਹਨ। ਯੂਨੀਵਰਸਿਟੀ ਵਿੱਚ ਛੇ ਕੈਂਪਸ ਹਨ ਅਤੇ ਹਰੇਕ ਕੈਂਪਸ ਵਿੱਚ ਚਾਰ-ਪੰਜ ਪ੍ਰਦਰਸ਼ਨ ਕੀਤੇ ਜਾ ਰਹੇ ਹਨ।"
ਪੰਜਾਬੀ ਯੂਨੀਵਰਸਿਟੀ ਦੀ ਇੱਕ ਵਾਲੀਬਾਲ ਖਿਡਾਰਨ - ਵੰਸ਼ਿਕਾ ਵਰਮਾ ਨੇ ਭਾਰੀ ਹਾਰ ਦਾ ਸਾਹਮਣਾ ਕਰਨ ਤੋਂ ਬਾਅਦ ਸੱਭਿਆਚਾਰਕ ਪ੍ਰੋਗਰਾਮ ਦਾ ਭਰਪੂਰ ਆਨੰਦ ਮਾਣਿਆ, "ਸਾਨੂੰ ਸੱਭਿਆਚਾਰਕ ਸਮਾਗਮ ਵਿੱਚ ਬਹੁਤ ਮਸਤੀ ਹੋਈ।ਅਸੀਂ ਇਸ ਦਾ ਬਹੁਤ ਆਨੰਦ ਮਾਣਿਆ। ਸਮਾਗਮ ਦੇ ਅੰਤ ਤੱਕ ਸਾਰਾ ਤਣਾਅ ਦੂਰ ਹੋ ਗਿਆ। ਅਸੀਂ ਕੁਆਰਟਰ-ਫਾਈਨਲ ਵਿੱਚ ਹਾਰਨ ਤੋਂ ਬਾਅਦ ਉੱਥੇ ਗਏ ਸੀ, ਇਸ ਲਈ ਹਾਰ ਤੋਂ ਬਾਅਦ ਤਣਾਅ ਦੂਰ ਕਰਨ  ਦਾ ਇਹ ਵਧੀਆ ਤਰੀਕਾ ਸੀ। ਅਸੀਂ ਬਾਲੀਵੁੱਡ ਅਤੇ ਪੰਜਾਬੀ ਗੀਤਾਂ 'ਤੇ ਡਾਂਸ ਕੀਤਾ।"
ਇਜ਼ਹਿਲਮਾਤੀ ਡੀਪੀ , ਜੋ ਕਿ ਵਾਲੀਬਾਲ ਮੁਕਾਬਲੇ ਵਿੱਚ ਗੋਲਡ ਜਿੱਤਣ ਵਾਲੀ ਐੱਸਆਰਐੱਮ ਯੂਨੀਵਰਸਿਟੀ ਦਾ ਹਿੱਸਾ ਹੈ, ਨੇ ਕਿਹਾ, "ਅਸੀਂ ਆਪਣੇ ਸੈਮੀ-ਫਾਈਨਲ ਮੈਚ ਤੋਂ ਬਾਅਦ ਸੱਭਿਆਚਾਰਕ ਸਮਾਗਮ ਵਿੱਚ ਗਏ। ਅਸੀਂ ਪ੍ਰੋਗਰਾਮ ਵਾਲੀ ਥਾਂ ‘ਤੇ ਡਾਂਸ ਕੀਤਾ ਅਤੇ ਈਵੈਂਟ ਵਿੱਚ ਹੋ ਰਹੇ ਪ੍ਰਦਰਸ਼ਨਾਂ ਅਤੇ ਚਲ ਰਹੇ ਸੰਗੀਤ ਦਾ ਆਨੰਦ ਵੀ ਲਿਆ। ਅਸੀਂ ਆਪਣੇ ਫਾਈਨਲ ਨੂੰ ਲੈ ਕੇ ਥੋੜ੍ਹੇ ਘਬਰਾਏ ਹੋਏ ਸੀ ਭਾਵੇਂ ਅਸੀਂ ਹੁਣੇ ਹੀ ਸੈਮੀਫਾਈਨਲ ਜਿੱਤਿਆ ਸੀ, ਇਸ ਲਈ ਇੱਕ ਸੱਭਿਆਚਾਰਕ ਪ੍ਰੋਗਰਾਮ ਵਿੱਚ ਜਾਣਾ ਅਤੇ ਕੁਝ ਮਸਤੀ ਕਰਨਾ ਟੀਮ ਲਈ ਚੰਗਾ ਸੀ।"
ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ 2021 ਵਿੱਚ ਸ਼ਾਮਲ ਸਾਰੇ ਕਰਮਚਾਰੀ ਅਗਲੇ ਕੁਝ ਦਿਨਾਂ ਵਿੱਚ ਇੱਕ ਟ੍ਰੀਟ ਲਈ ਤੱਤਪਰ ਹਨ ਕਿਉਂਕਿ ਉਨ੍ਹਾਂ ਨੂੰ ਏਕਯੱਮ ਡਾਂਸ, ਸਟੈਂਡ ਅੱਪ ਕੌਮੇਡੀ, ਕੰਟੈਂਪਰੇਰੀ ਡਾਂਸ, ਕਥਕ ਅਤੇ ਫ੍ਰੀ ਸਟਾਈਲ ਡਾਂਸ ਸਮੇਤ ਕਈ ਤਰ੍ਹਾਂ ਦੇ ਸ਼ੋਅ ਦੇਖਣ ਦਾ ਮੌਕਾ ਮਿਲੇਗਾ।
ਸ਼ਹਿਰੀ ਹਵਾਬਾਜ਼ੀ ਮੰਤਰਾਲਾ
3,13,668 ਘਰੇਲੂ ਯਾਤਰੀਆਂ ਨੇ 28 ਫਰਵਰੀ 2021 ਨੂੰ ਉਡਾਣ ਭਰੀ
25 ਮਈ 2020 ਨੂੰ ਘਰੇਲੂ ਉਡਾਣਾਂ ਦੀ ਮੁੜ ਸ਼ੁਰੂਆਤ ਤੋਂ ਬਾਅਦ ਦੀ ਸਭ ਤੋਂ ਵੱਡੀ ਗਿਣਤੀ
ਸ਼ਹਿਰੀ ਹਵਾਬਾਜ਼ੀ ਰਾਜ ਮੰਤਰੀ, ਸੁਤੰਤਰ ਚਾਰਜ ਸ਼੍ਰੀ ਹਰਦੀਪ ਐਸ ਪੁਰੀ ਨੇ ਦੱਸਿਆ ਕਿ 28 ਫਰਵਰੀ 2021 ਨੂੰ 2,353 ਉਡਾਣਾਂ ਤੇ ਘਰੇਲੂ ਯਾਤਰੀਆਂ ਦੀ ਗਿਣਤੀ ਵਧ ਕੇ 3,13,668 ਹੋ ਗਈ। ਉਨ੍ਹਾਂ ਅੱਗੇ ਕਿਹਾ ਕਿ 25 ਮਈ 2020 ਨੂੰ ਘਰੇਲੂ ਉਡਾਣਾਂ ਦੀ ਮੁੜ ਸ਼ੁਰੂਆਤ ਹੋਣ ਤੋਂ ਬਾਅਦ ਇਹ ਸਭ ਤੋਂ ਵੱਡੀ ਗਿਣਤੀ ਹੈ।
28 ਫਰਵਰੀ 2021 ਨੂੰ ਉਡਾਣ ਦੀਆਂ ਕੁੱਲ ਮੂਵਮੈਂਟ 4699 ਸੀ। ਹਵਾਈ ਅੱਡਿਆਂ 'ਤੇ ਲੋਕਾਂ ਦੀ ਕੁੱਲ ਸੰਖਿਆ 6,17,824 ਸੀ।
ਕੋਵਿਡ -19 ਮਹਾਮਾਰੀ ਦੇ ਮੱਦੇਨਜ਼ਰ, ਘਰੇਲੂ ਉਡਾਣ ਦੇ ਸੰਚਾਲਨ 24 ਮਾਰਚ 2020 ਦੀ ਅੱਧੀ ਰਾਤ  ਤੋਂ ਬੰਦ ਕਰ ਦਿੱਤੇ ਗਏ ਸਨ। 25 ਮਈ 2020 ਨੂੰ ਦੋ ਮਹੀਨਿਆਂ ਬਾਅਦ ਇਹ ਆਪ੍ਰੇਸ਼ਨ ਮੁੜ ਤੋਂ ਸ਼ੁਰੂ ਹੋਏ।
--------------------------------
ਆਰ ਜੇ /ਐਨ ਜੀ
(Visitor Counter : 158
ਰਾਸ਼ਟਰਪਤੀ ਸਕੱਤਰੇਤ
ਰਾਸ਼ਟਰਪਤੀ ਨੇ ਅਸਾਮ, ਬਿਹਾਰ ਅਤੇ ਉੱਤਰ ਪ੍ਰਦੇਸ਼ ਵਿੱਚ ਹੜ੍ਹ ਪ੍ਰਭਾਵਿਤ ਲੋਕਾਂ ਲਈ ਰੈੱਡ ਕਰੌਸ ਦੀ ਤਰਫੋਂ ਭੇਜੀ ਗਈ ਰਾਹਤ ਸਮੱਗਰੀ ਦੀ ਖੇਪ ਰਵਾਨਾ ਕੀਤੀ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਅੱਜ ਰੈੱਡ ਕਰੌਸ ਦੀ ਤਰਫੋਂ ਹੜ੍ਹ ਪ੍ਰਭਾਵਿਤ ਰਾਜਾਂ ਲਈ ਭੇਜੀ ਗਈ ਰਾਹਤ ਸਪਲਾਈ ਸਮੱਗਰੀ ਨਾਲ ਭਰੇ 9 ਟਰੱਕਾਂ ਨੂੰ ਅੱਜ ਰਾਸ਼ਟਰਪਤੀ ਭਵਨ ਤੋਂ ਰਵਾਨਾ ਕੀਤਾ। ਇਸ ਅਵਸਰ ‘ਤੇ ਕੇਂਦਰੀ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰੀ ਡਾ. ਹਰਸ਼ ਵਰਧਨ ਵੀ ਮੌਜੂਦ ਸਨ। ਰਾਸ਼ਟਰਪਤੀ ਇੰਡੀਅਨ ਰੈੱਡ ਕਰੌਸ ਸੁਸਾਇਟੀ ਦੇ ਪ੍ਰਧਾਨ ਵੀ ਹਨ।
ਅਸਾਮ, ਬਿਹਾਰ ਅਤੇ ਉੱਤਰ ਪ੍ਰਦੇਸ਼ ਦੇ ਹੜ੍ਹ ਪ੍ਰਭਾਵਿਤ ਲੋਕਾਂ ਲਈ ਇਹ ਰਾਹਤ ਸਮੱਗਰੀ ਦਿੱਲੀ ਤੋਂ ਸਬੰਧਿਤ ਰਾਜਾਂ ਨੂੰ ਟ੍ਰੇਨਾਂ ਜ਼ਰੀਏ ਪਹੁੰਚਾਈ ਜਾਵੇਗੀ, ਜਿੱਥੇ ਰੈੱਡ ਕਰੌਸ ਦੀਆਂ ਸ਼ਾਖਾਵਾਂ ਉਨ੍ਹਾਂ ਨੂੰ ਅੱਗੇ ਜ਼ਰੂਰਤਮੰਦ ਲੋਕਾਂ ਵਿੱਚ ਵੰਡਣਗੀਆਂ।
ਇਸ ਰਾਹਤ ਸਮੱਗਰੀ ਵਿੱਚ ਤਰਪਾਲ, ਤੰਬੂ, ਸਾੜੀਆਂ, ਧੋਤੀਆਂ, ਸੂਤੀ ਕੰਬਲ, ਰਸੋਈ ਸੈੱਟ, ਮੱਛਰਦਾਨੀਆਂ, ਚਾਦਰਾਂ, ਬਾਲਟੀਆਂ ਅਤੇ ਦੋ ਪਾਣੀ ਸ਼ੁੱਧ ਕਰਨ ਵਾਲੀਆਂ ਮਸ਼ੀਨਾਂ ਸ਼ਾਮਲ ਹਨ। ਇਸ ਤੋਂ ਇਲਾਵਾ ਕੋਵਿਡ ਤੋਂ ਬਚਾਅ ਲਈ ਇਸਤੇਮਾਲ ਕੀਤੇ ਜਾਣ ਵਾਲੇ ਸਰਜੀਕਲ ਮਾਸਕ, ਪੀਪੀਈ ਕਿੱਟਾਂ, ਦਸਤਾਨੇ ਅਤੇ ਫੇਸ ਸ਼ੀਲਡ ਵੀ ਇਸ ਖੇਪ ਦਾ ਹਿੱਸਾ ਹਨ। ਹੜ੍ਹ ਪ੍ਰਭਾਵਿਤ ਰਾਜਾਂ ਵਿੱਚ ਇਨ੍ਹਾਂ ਦਾ ਇਸਤੇਮਾਲ ਮੁੱਖ ਤੌਰ 'ਤੇ ਰਾਹਤ ਅਤੇ ਪੁਨਰਵਾਸ ਦੇ ਕਾਰਜਾਂ ਵਿੱਚ ਫਰੰਟਲਾਈਨ ਵਿੱਚ ਤੈਨਾਤ ਆਈਆਰਸੀਐੱਸ ਮੈਡੀਕਲ ਸੇਵਾਵਾਂ ਦੇ ਲੋਕਾਂ ਅਤੇ ਆਈਆਰਸੀਐੱਸ ਦੇ ਵਲੰਟੀਅਰਾਂ ਲਈ ਕੀਤਾ ਜਾਵੇਗਾ।
ਉਪਰੋਕਤ ਸਮੱਗਰੀ ਦੀ ਸਪਲਾਈ ਹੜ੍ਹ ਪ੍ਰਭਾਵਿਤ ਲੋਕਾਂ ਨੂੰ ਰਾਜਾਂ ਦੀਆਂ ਰੈੱਡ ਕਰੌਸ ਸ਼ਾਖਾਵਾਂ ਦੁਆਰਾ ਪਹਿਲਾਂ ਤੋਂ ਹੀ ਵੰਡੀ ਗਈ ਰਾਹਤ ਸਮੱਗਰੀ ਤੋਂ ਅਤਿਰਿਕਤ ਹਨ।
ਰੈੱਡ ਕਰੌਸ ਸੁਸਾਇਟੀ ਦੇ ਜਨਰਲ ਸੱਕਤਰ ਸ੍ਰੀ ਆਰ.ਕੇ. ਜੈਨ ਨੇ ਰਾਹਤ ਸਮੱਗਰੀ ਦੀ ਖੇਪ ਰਵਾਨਾ ਕੀਤੇ ਜਾਣ ਦੇ ਅਵਸਰ ‘ਤੇ ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਹੜ੍ਹ ਅਤੇ ਕੋਵਿਡ ਤੋਂ ਪ੍ਰਭਾਵਿਤ ਲੋਕਾਂ ਦੀ ਸੇਵਾ ਲਈ ਰੈੱਡ ਕਰੌਸ ਦੀ ਤਰਫੋਂ ਕੀਤੀਆਂ ਗਈਆਂ ਵੱਖ-ਵੱਖ ਪਹਿਲਾਂ ਅਤੇ ਕਾਰਜਾਂ ਦੀ ਰਾਸ਼ਟਰਪਤੀ ਨੂੰ ਜਾਣਕਾਰੀ ਦਿੱਤੀ। ਰਾਸ਼ਟਰਪਤੀ ਸਕੱਤਰੇਤ ਅਤੇ ਰੈੱਡ ਕਰੌਸ ਸੁਸਾਇਟੀ ਦੇ ਕਈ ਅਧਿਕਾਰੀ ਵੀ ਇਸ ਅਵਸਰ ‘ਤੇ ਮੌਜੂਦ ਸਨ।